Evo zašto osećate bol u stomaku kada ste nervozni! - Beleške\nNervoza stomaka – zašto osećam bol u stomaku kada sam nervozan/a?\nBeleške > Magazin > Zanimljivosti > Nervoza stomaka – zašto osećam bol u stomaku kada sam nervozan/a?\nObjavljeno / 05.05.2020. Autor / Milena Ristić Kategorija / Magazin, Zanimljivosti\nU svakodnevnom životu, mnogi ljudi su izloženi raznim stresnim situacijama i suočavaju se sa velikim brojem izazova. Problemi kod kuće, na poslu, u međuljudskim odnosima mogu da imaju mnogo veće posledice na čoveka, pogotovo ako je reč o osetljivom biću.\nJedna od najčešćih psihosomatskih manifestacija stresa jeste nervoza u stomaku. Kada čovek oseti neprijatni bol u stomaku, to može da bude znak da je tenzija prešla u stres koji se ispoljava fizički, kao nervoza stomaka.\nOvakva manifestacija psiholoških problema se drugim rečima naziva i somatizacija koja podrazumeva fizičko reagovanje na stres i nervozu. Osim digestivnog trakta, ona se najčešće manifestuje na kožu i glavu.\nKako uopšte nastaje nervoza u stomaku?\nVeoma bitna komponentna autonomnog nervnog sistema jeste enterički nervni sistem koji pomaže u regulisanju digestivnog sistema. On se drugačije naziva i “drugi mozak” jer se oslanja na istu vrstu neurona i neurotransmitera koji se nalaze u centralnom nervnom sistemu (mozak i kičmena moždina).\nKada se hrana unese u organizam, neuroni u digestivnom traktu signaliziraju mišićnim ćelijama da pokrenu niz crevnih kontrakcija koji hranu potiskuju dalje, razbijajući je na hranljive materije i otpad. Istovremeno, enterički nervni sistem koristi neurotransmitere poput serotonina za interakciju sa centralnim nervnim sistemom.\nOva povezanost mozga i digestivnog trakta dosta pomaže istraživačima koji žele da shvate kako psihološki ili socijalni stres može da utiče na probleme u digestivnom traktu i zašto se javlja nervoza stomaka.\nPrimera radi, u stresnim situacijama je dokazano da varenje može da se uspori ili skroz zaustavi kako bi se sva energija tela usredsredila na suočavanje sa uočenom pretnjom. Takođe, probavni proces može da se uspori ili poremeti prilikom situacija koje čine čoveka nervoznim, što izaziva bol u stomaku.\nNajčešće situacije u kojima se javlja nervoza u stomaku\nŽivot odraslog čoveka gotovo da ne može da se zamisli bez stresa i nervoze.\nSvakodnevni izazovi prosto moraju kad-tad da utiču na raspoloženje i opšte stanje kod ljudi. Reakcija na takav stres je individualna i može na najrazličitije načine da se ispoljava, a najčešći su stomačni problemi i nervoza želuca.\nPrilikom javnih nastupa, mnoge osobe priznaju da osećaju tremu. Neprijatan osećaj koji se manifestuje kao nervoza stomaka, odnosno nervoza creva, može da poremeti sistem za varenje, tako da osoba koja se sa tim suočava mnogo češće mora da ide do toaleta.\nČesto se dešava da ljudi neprijatno reaguju na važnim, poslovnim sastancima, prilikom polaganja ispita, razgovora sa strancima, kada su uplašeni ili anksiozni, itd. Nervoza želuca i bol u stomaku ne biraju mesto. Isključivo se pojavljuje u skladu sa tim koliko osoba ozbiljno shvati situaciju u kojoj se nalazi i da li se javlja stres.\nOsim navedenih situacija, stres može da se javi i prilikom nepredviđenih okolnosti, a nervoza stomaka se javlja kao posledica toga što organizam u datom trenutku ne može drugačije da odreaguje na veliku količinu napetosti i stresa.\nNervoza stomaka kao simptom digestivnih poremećaja\nPrema istraživanjima, svaka peta osoba u Srbiji pati od nepravilnog rada debelog creva, ili kako ga lekari stručno nazivaju “iritabilni kolon”. Ovaj poremećaj nema svoj organski uzrok, već se smatra da su upravo stres i nervoza glavni okidači za nervozna creva.\nSimptomi kojima se najčešće ispoljava ovaj poremećaj jesu bol, zatvor, dijareja ili kombinacija zavora i dijareje. Ovi simptomi se takođe pojačavaju kod bolesnika tokom ili nakon stresnih situacija. Česti su i bolovi u stomaku, praćeni sa mučninom, slabošću i bledilom. Ponekad, bolove u stomaku izaziva i pomeren želudac koji ume da se pomeri prilikom stresne situacije ili fizičkog napora.\nKako bi se pravilno lečio ovaj poremećaj i nervoza stomaka, pored prepisane terapije od lekara, bitne su dve stvari. Prva stvar je da se osoba zaštiti od stresnih situacija koliko je to moguće, jer je stres najveći faktor poremećenog digestivnog trakta. Druga je ishrana koja mora da bude umerena i da sadrži mnogo vitamina i hranljivih materija.\nIpak, ne mora da znači da svaki od ovih simptoma podrazumeva da osoba pati od iritabilnog kolona. Ukoliko se takvi simptomi ne ispoljavaju učestalo, onda je najverovatnije nervoza stomaka izazvana prviremenim odgovorom tela na stresnu situaciju. Ukoliko se tako nešto nastavi i ako je praćeno depresivnim epizodama, najbolji način je pregled kod doktora specijaliste.\nKako se izboriti sa problemom nervoznog stomaka?\nVeoma često ljudi ne žele da priznaju da imaju problem sa stomakom jer ih je sramota. Zato izbegavaju da idu na pregled kod doktora koji bi mogao da im pomogne sa prepisivanjem odgovarajuće terapije ukoliko je nervoza creva učestala.\nKako bi se otklonila bilo kakva sumnja na druge bolesti, kada se jave stomačni problemi koji traju duže od nekoliko dana, veoma je važno da se ode na pregled kod doktora koji će ustanoviti da li pacijent pati od ozbiljnije bolesti koja zahteva posebne mere lečenja.\nOdgovarajuća ishrana koja obiluje voćem, povrćem, vlaknima i dosta tečnosti može dosta da pomogne u ublažavanju i otklanjanju ovih neprijatnih simptoma. Preporučuje se izbegavanje kafe, mleka i masne hrane.\nUkoliko ne patiš od poremećaja digestivnog trakta i nemaš nikakav organski problem, nervoza stomaka može biti posledica tvoje psihe i zato je vrlo bitno da radiš na svom unutrašnjem miru kako ne bi dozvolio svakoj stresnoj situaciji da te poremeti na bilo koji način.


Online kampanja protiv beskućništva mladih - oradio.rs\nOnline kampanja protiv beskućništva mladih\nU nedelju 10. decembra, na Međunarodni dan ljudskih prava, organizacije i pojedinci iz cele Evrope zajednički će sprovesti online kampanju u cilju podizanja svesti o beskućništvu kao rastućem problemu među mladima, najavila je organizacija Klikaktiv (Centar za razvoj socijalnih politika) iz Beograda.\nNa ovaj način oni će pokušati da skrenu pažnju na važnost prepoznavanja poblema beskućništva među mladima, istraživanja ovog problema i bolje brige o mladima koji napuštaju sistem institucionalne podrške.\nKampanja će se tokom celog dana odvijati na društvenim mrežama u nekoliko zemalja Evrope, među kojima je i Srbija, kao i u Sjedinjenim Američkim Državama i Kanadi.\nČitavog dana pojedinci i organizacije će na društvenim mrežama objavljivati izjave poput: "Svako veče nečiji sin ili ćerka spavaju na ulici. Čime su to zaslužili?"; "Adekvatno stanovanje je osnovno ljudsko pravo!"; "Sprečimo i iskorenimo beskućništvo među mladima"...\nPrateći hešteg biće #endyouthhomelesness. Kampanju će koordinisati pripadnici evropske mreže FEANTSA Youth, odnosno, Evropske mreže mladih koji zajedno rade u cilju prevencije, smanjenja i iskorenjavanja beskućništva među mladima.\nKako se navodi u saopštenju, u Srbiji beskućništvo nije definisano u sistemu i samim tim ne postoje adekvatne prakse za prevenciju i rešavanje problema beskućništva, što Srbiju dovodi do toga da drastično zaostaje za mnogim evropskim državama u rešavanju ovog problema.\nPodaci iz publikacije "Žene i muškarci u Republici Srbiji", koju je nedavno objavio Republički zavod za statistiku, pokazuju da su deca do 17 godina i mladi do 30 u najvećem riziku od siromaštva, samim tim i beskućništva kao ekstremnog oblika siromaštva.\nOrganizatori očekuju da će se veliki broj organizacija i pojedinaca odazvati pozivu na učešće. Ishod kampanje biće objavljen u ponedeljak 11. decembra.\nUmrežavanje lokalnih zajednica ka boljem položaju mladih\nTematska saradnja između civilnog društva i javnih institucija u zemljama Balkana, radi poboljšanja okruženja građanskog aktivizma…\nCenzura na webu: Odgovornost u onlajn svetu ista je kao u fizičkom\nCenzura na internetu je kontrola ili obustavljanje objavljivanje informacija, odnosno, filtrirani pristup informacijama. Takođe,…\nPrevencija i informisanost ključni u borbi protiv upotrebe droga\nNakon tragičnih posledica konzumiranja droga i smrti srednjoškolaca na beogradskim splavovima, borba protiv upotrebe droga postala…


Elton Džon sutra u Beogradskoj areni izvodi izbor hitova – Nadlanu.com\nElton Džon sutra u Beogradskoj areni izvodi izbor hitova\nBEOGRAD, 2. juna 2010. (Beta) - Britanski kantautor Elton Džon (Elton John), koji je na sceni 40 godina i važi za jednog od najušpešnijih kantautora u istoriji popularne muzike, u sredu uveče će u Beogradskoj areni izvesti "gotovo polovinu" od svojih pedesetak hitova, saopštili su organizatori.\nElton Džon, prema američkom magazinu "Bilbord" (Billboard) treći najuspešniji umetnik svih vremena, tokom karijere je privlačio pažnju medija spektakularnom teatralnošću, te imidžom glem rokera koji komponuje zarazne pop pesme, svira klavir i peva. Isto tako, u centru pažnje je bio sa kontroverznim izjavama, bahatim načinom života, seksualnim opredeljenjem i zavisnošću od droga i alkohola.\nOd 1972. do 1976. godine, Elton Džon je u Americi postigao uspeh bez presedana: sedam njegovih albuma je za redom osvojilo čelnu poziciju na listi najprodavanijih, od kojih "Don't Shoot Me I'm Only The Piano Player" (1973), "Goodbye Yellow Brick Road" (1973) i autobiografski "Captain Fantastic And The Brown Dirt Cowboy" (1975) važe za klasike.\nDžonov singl iz 1997. godine "Something About The Way You Look Tonight/Candle In The Wind 1997", je sa 4,9 miliona primeraka najprodavaniji u istoriji Velike Britanije. Singl je izdat u znak sećanja na poginulu princezu Dajanu.


Početak pete Smederevske lige u streljaštvu za pionire – Semendria\n09. januar 2018. SPORT – Najmlađi strelci smederevski strelci, poslednjih dana 2017. godine, započeli su nadmetanje u okviru pete Smederevske lige u streljaštvu za pionire. U prvom kolu pobedili su Nemanja Živojinović kod pionira i Iva Marjanović za pionirke.\nNajmlađi smederevski strelci, u samoj završnici 2017. godine, započeli su nadmetanje u okviru pete Smederevske lige u streljaštvu. Trujumf u prvom kolu kod pionira zabeležio je pobednik prošlogodišnje lige Nemanja Živojinović, iz Osnovne škole „Jovan Jovanović Zmaj“ sa 165 krugova. Drugo mesto osvojio je Nikola Teomirović iz OŠ „Ilija Garašanin“ iz Grocke sa 162 kruga, a treće sa istim rezultatom, ali slabijom drugom serijom, Lazar Subotić, iz OŠ „Dr Jovan Cvijić“. Kod pionirki odličan rezultat ostvarila je Iva Marjanović, iz OŠ „Dimitrije Davidović“ sa 171 krugom. Druga je bila Ivona Bojić iz OŠ „Sveti Sava“ sa 165 krugova, a treća Natalija Jovanović, iz OŠ „Dr Jovan Cvijić“ sa 155 krugova.\n« Telo nestale žene nađeno u napuštenoj kući u Kovinu\nI očevi tuže nesavesne majke »


RTCG - Radio Televizija Crne Gore - Nacionalni javni servis :: Politika :: Mandatar da se izjasni o funkcijama po dubini\n12. 11. 2020. 06:39 >> 06:40 10\nLideri Demokratskog fronta (DF), i Socijalistička narodna partija (SNP), tražiće sastanak sa mandatarom za sastav nove vlade Zdravkom Krivokapićem. Listu Dan je iz vrha tog saveza potvrđeno DF će insistirati da sastanak bude održan čim prije, a uoči sjednice na kojoj mandatar planira da predstavi program nove vlade i njen personalni sastav, koja je zakazana za 2 decembar.\nS obzirom da će Vlada biti izabrana tri mjeseca nakon izbora, sve stranke koje čine parlamentarnu većinu smatraju da stvari među njima moraju biti jasne i da samo mandatar može da im razjasni nedoumice koje imaju.\n"Tražićemo sastanak čim prije jer, prema našim saznanjima, mandatar već ima i plan kome će koje mjesto pripasti po dubini u resorima, tako da je red da i mi sa time budemo upoznati na vrijeme", rečeno je nezvanično Danu iz vrha DF-a.\nKada je mandatar Krivokapić krajem prošle sedmice predstavio personalni sastav ekspertske vlade, uputio je molbu svim partijama koje su na izborima nastupile koaliciono i čine novu parlamentarnu većinu da u što kraćem roku održe sjednice stranačkih organa kako bi donijeli odluku o njegovom predlogu.\nDo sada su formalnu podršku predloženoj ekspertskoj vladi dali Prava Crna Gora i Građanski pokret URA.\nSocijalistička narodna partija je početkom ove sedmice održala sjednicu Izvršnog odbora na kojoj nije dala podršku ekspertskoj vladi, ali je nije ni odbila, već su tražili da se njihovi predstavnici prethodno sastanu sa mandatarom.\nKako su istakli, traže da se više vrednuje rezultat SNP-a na, kako su istakli, istorijskim izborima 30. avgusta.\n"Sastanak još uvijek nije zakazan. Bićete obaviješteni o svemu", kazao je Danu predsjednik SNP-a Vladimir Joković.\nPartije koje čine Demokratski front (Nova srpska demokratija, Demokratska narodna partija i Pokret za promjene) još uvijek nisu održale sjednice stranačkih organa, kao ni partije iz koalicije Demokratska Crna Gora Demos.\nIz Pokreta za promjene su saopštili da će danas razmotriti kada će održati sjednicu predsjedništva.\n"Prvobitna odluka bila je da sjednicu održimo u subotu, 14. novembra. Međutim, danas ćemo razmotriti da li da ostavimo taj datum ili pak odložimo za narednu sedmicu, kako zbog korone, tako i što je sjednica Skupštine odložena, a i mandatar najavljuje izmjene u sastavu Vlade", saopšteno je iz PzP-a.\nLider DNP-a Milan Knežević juče je saopštio da će na stranačkim organima predložiti da se prihvati model ekspertske vlade mandatara Krivokapića.\nIsto je najavio i lider Nove Andrija Mandić. Iz Nove je saopšteno da najvjerovatnije neće moći da održe sjednicu glavnog odbora partije na kojoj bi se izjasnili o predlogu mandatara o sastavu Vlade, već će o tome odlučiti predsjedništvo partije.\nDemokratski front SNP Zdravko Krivokapić Ekspertska vlada\n"Premijer poziva na političku korupciju"\n28. 01. 2021. 76\n28. 01. 2021. 10\n"Krivokapić se nije sastao s Davidovićem"\n15:46 Pad kamatnih stopa u novembru\n15:45 "Premijer poziva na političku korupciju"\n15:37 Traže hitne izmjene Zakona o RTCG


Teretni voz kineskih železnica „China Railway Express“ sa više od 500 tona opreme za izgradnju brze pruge kroz Srbiju stigao je danas, 24. oktobra,u Beograd gde su ga dočekali predsednik Aleksandar Vučić i zamenik ministra trgovine Kine Čen Keming. Voz iz Kine su u železničkoj stanici Novi Beograd, osim njih, dočekali i potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović, ambasadorka NR Kine u Beogradu Čen Bo i gradonačelnik Beograda Zoran Radojičić.\nVoz koji je krenuo 24. septembra iz kineskog grada Đinana u provinciji Šangdong, je prvi direktan voz iz Kine za Srbiju, a do naše zemlje je stigao preko Mongolije, Rusije, Belorusije, Poljske i Mađarske, prešavši razdaljinu od 10.500 kilometara.\nVučić je rekao da sva oprema dopremljena iz Kine ispunjava evropske standarde i poseduje potrebne sertifikate za izgradnju pruge za velike brzine. On je istakao da će deo brze pruge kojom će se vozovi kretati brzinom od 200 kilometara na sat, od Beograda do Stare Pazove, dužine 34,5 kilometra, gde su glavni izvođači kineske firme, biti završen do jeseni 2021. godine.\nU 28 vagona sa kontejnerima dopremljena je oprema koju kineske kompanije CRBC i CCCC koriste za izgradnju brze pruge od Beograda do Budimpešte koje je deo kineskog projekta „Pojas i put“ u koji je uključena i Srbija.\n„Deonica pruge do Subotice biće završena do kraja 2022. godine, a razgovaraću sa Mađarima da oni ubrzaju radove na svom delu, kako bi pruga do Budimpešte bila završena u što kraćem roku“, naveo je Vučić.\nPrema njegovim rečima, brza pruga do Budimpešte obezbediće „perfektne veze sa Evropom“, a za privredu i građane, pre svega nove generacije, će „značiti život“.\nVučić je zahvalio predsedniku Kine Si Đinpingu na pomoći u dolasku kineskih investicija u Srbiju, pre svega u železaru Smederevo i RTB Bor, što je, kako je rekao, pomoglo oporavku srpske privrede i da Srbija od zemlje iz koje su svi bežali postane zemlja u koju svi žele da dođu.\nZamenik ministra trgovine Kine Čen Keming je istakao da prijateljstvo koje povezuje Kinu i Srbiju ima dugu istoriju.\n“Naše dve zemlje se oslanjaju jedna na drugu i kao čelični prijatelji zajedno snose sve nedaće”, objasnio je Keming i dodao da je Srbija prva zemlja u centralnoj i istočnoj Evropi koja je sa Kinom uspostavila svestrane strateške odnose partnerstva.\nOsim njih svečanom dočeku su prisustvovali predstavnici poslovodstava srpskih železničkih kompanija.\nVoz je u stanicu Novi Beograd dopremljen novom višesistemskom Vectron lokomotivom koju je preduzeće “Srbija Kargo” nabavilo zahvaljujući pomoći Vlade Srbije.


RTCG - Radio Televizija Crne Gore - Nacionalni javni servis :: Društvo :: Unaprijediti saradnju Podgorice i Sofije\nVUKOVIĆ- PLUGČIJEVA 15. 02. 2019. 13:19 >> 12:47 1\n"Dobre političke i ekonomske odnose Crne Gore i Bugarske u narednom periodu treba iskoristiti za unapređenje saradnje Podgorice i Sofije", istaknuto je danas na sastanku gradonačelnika Podgorice dr Ivana Vukovića i novoimenovane ambasadorke Bugarske u Crnoj Gori Meglene Plugčieve.\nSaradnja na lokalnom nivou je, kako se napominje u saopštenju Glavnog grada, od izuzetnog značaja za dalje jačanje odnosa dvije države.\nSagovornici su se saglasili da u narednom periodu treba intenzivirati komunikaciju i raditi na pripremi uzajamnih posjeta delegacija Podgorice i Sofije, kako bi se neposredno razmotrile mogućnosti za konkretnu saradnju u mnogim oblastima u zajedničkom interesu.\n"Glavni gradovi naših država se intenzivno razvijaju i suočavaju sa istim ili sličnim problemima i izazovima, pa je stoga veoma korisno da produbimo saradnju i razmijenimo iskustva u cilju stvaranja uslova za kvalitetniji život građana", istakao je Vuković.\nOn je, predstavljajući ambasadorki razvojne projekte i potencijale Podgorice, izrazio spremnost gradske uprave da u partnerskom odnosu sa zainteresovanim bugarskim kompanijama i investitorima doprinese realizaciji konkretnih projekata i kvalitetnih i održivih biznis ideja.\nAmbasadorka je istakla da Podgorica posjeduje veliki potencijal za investiranje i naglasila da će bugarsku poslovnu zajednicu upoznati sa planiranim aktivnostima gradske uprave izražavajući uvjerenje da će ih animirati i dodatno podstaći da svoj kapital ulažu u glavni grad Crne Gore.\nGradonačelnik Vuković je saopštio da i na polju kulturne saradnje treba intenzivirati aktivnosti na povezivanju institucija kulture Podgorice i Sofije, kako bi se dogovorile međusobne posjete i gostovanja gradskih pozorišta, kulturnih radnika i umjetnika.\nAmbasadorka je uputila poziv gradonačelniku da učestvuje na Međunarodnoj konferenciji SOFAIR , koja će se sredinom aprila održati u Sofiji, a u čijem fokusu će biti važna pitanja iz oblasti zažtite životne sredine i održivog razvoja u lokalnim zajednicama.


Posle deset godina stiglo rešenje problema: Dobre vesti za đake Nemačke škole u Beogradu\n-Kako zbog potreba privrede, tako i zbog sve veće prisutnosti nemačkih kompanija, učenje nemačkog jezika je u ekspanziji. Nemački se izučava u 765 škola, što je trećina ukupnog broja škola u Srbiji. Obuhvata 100 gimnazija, 102 srednje stručne škole i 563 osnovne škole- rekao je Ružić na skupu.\nKako je naveo, samo prošle godine časove nemačkog jezika pohađalo je skoro 170.000 učenika u Srbiji, a od školske 2019/2020 u osnovne škole se kao izborni program uveo nemački jezik sa elementima nacionalne kulture.\n-To je urađeno u skladu sa zahtevom Nacionalnog saveta nemačke manjine koja živi u Srbiji i to je iskorak koji podrazumeva da pored nemačkog jezika, u obrazovni sistem uključimo izučavanje o nemačkoj kulturi. Za to se štampaju posebni udžbenici- rekao je Ružić i istakao da je uveren da će Nemačka škola nastaviti da daje doprinos u izučavanju nemačkog jezika u našoj zemlji.\nSporazum nakon više od 10 godina\nAmbasador Šib je naglasio da je do sporazuma došlo nakon više od 10 godina pregovaranja, čime će, dodao je, pravni status Nemačke škole u Beogradu biti regulisan. On je poručio da je to jedina škola u Beogradu gde se nastava održava na nemačkom jeziku.\n-Ubraja se u najbolje nemačke škole u inostranstvu širom sveta- istakao je Šib i zahvalio upravi školi koja je kaže, uspela da očuva visok kvalitet u radu u vreme epidemije.\nŠib je naveo da je zahvaljujući tome povećan broj učenika, posebno u razredima osnovne škole, koju bi, istakao je, uz pomoć sporazuma trebalo proširiti.\nDirektor Nemačke škole Ralf Naeve poručio je da je potpisan sporazum istorijski trenutak za tu obrazovnu ustanovu, koju pohađa 212 učenika.\nOn je naglasio da će se raditi na proširenju osnovne škole i naveo da će sporazum doprineti produbljenju kulturnih odnosa.\nNemačka škola u Srbiji postoji 168 godina, trenutno ima 212 učenika, koji su zbog epidemiološke situacije raspoređeni u grupe.\nNemačka škola u Beogradu,


NVO: Brojne manjkavosti Zakona o besplatnoj pravnoj pomoći | Nova Ekonomija\nNVO: Brojne manjkavosti Zakona o besplatnoj pravnoj pomoći\nGodinu dana nakon što je stupio na snagu Zakon o besplatnoj pravnoj pomoći, predstavnici civilnog sektora upozoravaju na brojne nedostake u njegovoj primeni. Inicijativa za ekonomska i socijalna prava A 11 i udruženje Praxis, u zajedničkom saopštenju navode da, iako je cilj tog zakona da se omogući jednak pristup pravdi svim ljudima, u praksi dešava suprotno i da im ta vrsta pomoći zapravo nije dovoljno dostupna.\nIzveštaj Inicijative A 11 kako se navodi bavio se primenom Zakona o besplatnoj pravnoj pomoći iz ugla interno raseljenih lica.\nIzveštaj Praxisa bavio se pitanjem primene tog zakona iz ugla ljudi koji se nalaze u riziku od apatridije (u riziku da dođu u situaciju da im nijedna država ne prizna pravo na državljanstvo i sva prava koja idu uz to).\nIstraživanje koje je sproveo Praxis pokazalo je da je samo 32 odsto opština i gradova formiralo službu za besplatnu pravnu pomoć, kao i da u 18 odsto lokalnih samouprava nije podnet nijedan zahtev za besplatnu pravnu pomoć.\nPodaci pokazuju i da u 32 odsto lokalnih samouprava nije podneto više od 10 zahteva za besplatnu pravnu pomoć za godinu dana.\nNavodi se i da je problematična činjenica da u dve trećine jedinica lokalne samouprave osobe koje odlučuju o zahtevima istovremeno i pružaju besplatnu pravnu pomoć.\nKako ističe Milan Radojev, pravni koordinator u Praxisu, izuzetno mali broj ljudi koji se nalaze u riziku od apatridije uspeo je da dobije besplatnu pravnu pomoć na način koji je predviđen zakonom.\nADVOKATI: TARIFE ZA BESPLATNU PRAVNU POMOĆ DOVODE U PITANJE DELOTVORNOST POMOĆI\nOn je posebno naglasio da ti građani skoro nikada nisu uspeli da samostalno ostvare pravo na besplatnu pravnu pomoć, već im je ona odobrena tek nakon što su im u tome pomagali pravnici Praxisa.\n"Lica u riziku od apatridije, spadaju među najranjivije grupe u društvu. Nedostatak dokumenata im onemogućava pristup drugim osnovnim pravima, a ovde govorimo o licima koja ionako žive u dubokom siromaštvu", izjavila je Marijana Luković, izvršna direktorka Praxisa.\nOna podseća da su to ljudi niskog nivoa obrazovanja, pravno su neuki, a često ni sami ne znaju koja vrsta pomoći im je potrebna, kao i da se ti ljudi nalaze u beunadežnom položaju, ako ne mogu da dobiju besplatnu pravnu pomoć za izdavanje ličnih dokumenata.\nIstraživanje Inicijative A 11 ukazuje na nepristupačnost sistema besplatne pravne pomoći najugroženijim interno raseljenim licima.\nLjudi koji spadaju u posebno ugrožene grupe i koji su učestvovali u istraživanju, navode da nisu adekvatno informisani o načinu na koji koji mogu da pristupe besplatnoj pravnoj pomoći, jer procedure za njeno dobijanje nisu pristupačne i transparentne.\nNavode i da njihovi zahtevi često budu odbijeni usmenim putem, ističu da je obrazac zahteva za odobravanje besplatne pravne pomoći nedovoljno jasan, kao i da nije usklađen sa potrebama i stepenom obrazovanja nekih od najugroženijih građana.\nStudije slučaja koje su predstavljene ukazuju na nezakonitost u radu službi za besplatnu pravnu pomoć, kao i na nedovoljno jasne procedure i ukupnu nepristupačnost besplatne pravne pomoći najugroženijim ljudima.\nUdruženja koja su analizirala Zakon o besplatnoj pravnoj pomoći pitaju državu Srbiju da li zbog svih nabrojanih problema treba pristupiti njegovim izmenama i naglašavaju da su udruženja građana koja su specijalizovana za pružanje besplatne pravne pomoći praktično isključena iz mogućnosti da je pruže onim ljudima kojima je ona neophodna.\nObuka zaposlenih koji se bave pružanjem besplatne pravne pomoći, informativne kampanje o pravima koja građani imaju u sistemu navode se kao neophodni koraci koje treba preduzeti kako bi se besplatna pravna pomoć obezbedila za najugroženije ljude.


Akademik Jelena Guskova: Čim Kosovo dobije mesto u UN, Albanci na celom Balkanu će se dići na ustanak! | Vestinet.rs\nPočetna POGLEDI\tAkademik Jelena Guskova: Čim Kosovo dobije mesto u UN, Albanci na celom Balkanu će se dići na ustanak!\nAkademik Jelena Guskova: Čim Kosovo dobije mesto u UN, Albanci na celom Balkanu će se dići na ustanak!\nSrbija nije sposobna da to učini i tu ulogu na sebe je preuzela Republika Srpska, čije je rukovodstvo svesno zadatka jačanja veza među Srbima – navodi Guskova u intrevjuu Srni\n– Republika Srpska, koja se i sama nalazi u teškim uslovima nestabilne BiH, smogla je snage da krene putem konsolidacije i samostalnosti u donošenju odluka – ističe ona.\n– Za sada ta ideja nije realna. Ali, i Albanci su postavili zadatak da ujedine sve albanske zemlje prije 140 godina, kada su bili samo slaba provincija Osmanskog carstva – podseća Guskova, koja je inostrani član Srpske akademije nauka i umetnosti i član Senata Republike Srpske.\n– Izgleda da se neko boji Srba, njihove tradicionalne borbe za pravdu, njihove vere, snage duha, njihove istorijske orijentacije ka Rusiji – smatra Guskova.\nZbog toga su najjači udari u poslednjih 25 godina obrušeni na Srbiju, navodi ona, procenjujući da je Srbija danas slaba, ne samo ekonomski, nego i duhovno, dezorijentisana u odnosu na istinske vrednosti i sklona korupciji.\nRuski lekari uskoro kod generala Mladića\n– Odgovarajuće pismo upućeno ruskim ministarstvima potpisao je predsednik Vladimir Putin. Nažalost, birokratske procedure su dugo trajale, ali sada možemo sa uverenjem da kažemo da će uskoro doći do posete ruskih lekara – ističe Guskova za Srnu.\nAlbanciBalkanJelena GuskovaKosovoRepublika SrpskaSrbiSRBIJAUN\nNemački „Špigl“: Amerika sankcijama prema Rusiji bezočno gura Evropu u propast


Krkobabić ponovo o penzijama, blago nama! - Penzin\nMilan Krkobabić, predsednik Partije ujedinjenih penzionera Srbije (PUPS) obavestio je javnost da je „Vučić najavio mogućnost da se penzije ubuduće obračunavaju po švajcarskom modelu plus plus„. On je, gostujući na jednoj televiziji sa nacionalnom frekvencijom, rekao da je sa predsednikom Srbije postignuta saglasnost da se koriguje postojeći model švajcarske formule za rast penzija u Srbiji.\nŠvajcarski model plus plus\nŠvajcarski model plus plus je, koliko je nama poznato, prvi i spomenuo Aleksandar Vučić. On je o ovom modelu govorio pre oko godinu dana na sastanku Glavnog odbora Srpske napredne stranke. On je tada izrazio nezadovoljstvo švajcarskom formulom za usklađivanje penzija koja tek što je usvojena nekoliko meseci ranije.\n„Ne može švajcarski model, to sam rekao i Malom, to sam rekao i Ani Brnabić, zato što bi nam tad penzije sporo rasle. U narednim danima ćemo Krkobabić i ja sa Malim i Anom da vidimo, da sednemo, da promenimo model. Može švajcarski model, ali švajcarski model plus plus„, rekao je tada Vučić.\nMoma Čolaković, poslanik PUPS-a u Narodnoj skupštini ubrzo nakon toga je, u razgovoru za Politiku, objasnio šta je švajcarski model plus plus. Rekao je da pouzdano zna da će se švajcarska formula plus plus dopuniti na dva načina. Prvi je da kada god penzije padnu ispod 50 odsto od prosečne zarade, dođe do vanrednog usklađivanja. Drugi način je da će se penzije korigovati ukoliko njihovo učešće u BDP-u padne ispod 10 odsto.\nMilan Krkobabić je izjavio i da penzioneri s najnižim primanjima, kao i stariji od 65 godina koji nisu stekli uslove za penziju treba da budu stalna briga države.\nPredsednik PUPS-a je zaključio da oko 170.000 poljoprivrednih penzionera ne može da živi od prosečne poljoprivredne penzije koja iznosi oko 11.500 dinara. Zatim je dodao: „Otuda i orijentacija države da ekonomski osnaži poljoprivredna gazdinstva i njihove nosioce, koji su prosečno stari gotovo 62 godine“.\nMilan Krkobabić misli da bi bilo značajno kada bi se građani Srbije koji su stariji od 65, a nemaju ni penziju ni bilo kakve druge prihode „obezbedili“ posebnim socijalnim davanjem. Ovo davanje se, kaže, u drugim zemljama naziva garantovanom penzijom. Ovo davanje se, inače, naziva i osnovna penzija i socijalna penzija. U pitanju je mesečno novčano davanje za starije od 65 godina.\nV: Mogućnost uvođenja socijalne penzije u Srbiji\nFotografija redakcije portala Penzin sa protesta penzionera 2019. god\nTags:Aleksandar Vučićformula za usklađivanje penzijaMilan KrkobabićPartija ujedinjenih penzionera Srbije PUPSsocijalna penzijašvajcarska formulašvajcarski modelusklađivanje penzija\nJasminina nagrada - malezijski pandan Draganove nagrade


Završen "Balkan kup Zaječar 2020", pobednik ekipa "Feniks" iz Bugarske\nZavršen “Balkan kup Zaječar 2020”, pobednik ekipa “Feniks” iz Bugarske\n“Balkan kup Zaječar 2020” posle 3 dana nadmetanja, završen je pobedom tima “Feniks” iz Bugarske koji je do pehara stigao nakon trijumfa protiv ekipe “KMF Timok”, rezultatom 3:2.\nNa ovogodišnjem turniru ušestvovalo je čak 13 bugarskih ekipa i 3 zaječarske. Pored pomenute ekipe “KMF Timok” koja je bila drugoplasirana, zaječarski tim “Uniprom M” stigao je do polufinala takmičenja u kom je kao i “KMF Timok” poražen od kasnijeg šampiona turnira, rezultatom 2:0.\nZanimljivo je da su dve ekipe koje su se sastale u finalu turnira, bile zajedno u grupi B i već u toj fazi odmerile snage prvi put na ovom turniru. Tada je kao pobednik izašla ekipa “KMF Timok” koja je slavila nakon izvođenja penala, pošto je u regularnom delu utakmice rezultat bio 2:2.\nU finalu je tok utamice tekao malo drugačije. Vodila je ekipa “Feniksa” sa 2:1 do 2 minuta pred kraj, kada je zaječarski tim u pokušaju da dođe do izjednačenja zaigrao bez golmana, odnosno sa igračem više u polju. Rizik se ovoga puta nije isplatio, kako se jedna lopta odbila pred noge bugarskom igraču koji sa svoje polovine terena šalje loptu u mrežu Timoka. Usledilo je veliko slavlje Bugara, da bi u već u prvoj akciji nakon primljenog gola, zaječarska ekipa odmah zaostatak vratila na 1 gol. Kako se ispostavilo, vremena je bilo premalo za treći pogodak i “Feniks” je slavio konačnim rezultatom 3:2.\nBalkan kup Zaječar 2020 Feniks KMF TIMOK\nŠkolica sporta Gimnastičkog kluba “Zaječar”\nOdbojkašice “Timoka” ubedljive protiv...\nRukometaši Zaječara nižu pobede, Rtanj savladan...\nTimok slavio u Prahovu za povratak na čelo tabele...\nRezultati odigranih utakmica 15. kola u Zoni “Istok”\nSrpska liga “Istok”: Timok gostuje u...


Kompanija Huawei Technologies, u cilju podrške mladim talentima da razviju svoje potencijale u ICT oblasti, donirala je vrednu opremu tehničkim fakultetima u Beogradu i Nišu i potpisala nove sporazume o saradnji sa tehničkim fakultetima iz Novog Sada i Čačka, kao i Kriminalističko-policijskim univerzitetom. Elektrotehnički fakultet u Beogradu unaprediće svoj rad uz pomoć nove savremene bežične tehnologije u vrednosti od gotovo 100 hiljada evra, dok je Elektronski fakultet u Nišu dobio novu tehničku opremu čija vrednost iznosi više od 70 hiljada evra.\nNovi sporazumi o saradnji sa tehničkim fakultetima iz Novog Sada i Čačka, kao i Kriminalističko-policijskim univerzitetom doprineće razmeni znanja, veština i iskustva nastavnika, saradnika i istaknutih stručnjaka iz oblasti veštačke inteligencije. Omogućiće realizovanje zajedničkih naučnih i drugih projekata, izvođenje predavanja, seminara, obuka, stručne prakse, ali i razmenu naučno-stručne literature. Direktor kompanije Huawei u Srbiji, Chen Chen, uručio je donacije i potpisao sporazume o saradnji u prisustvu prvog potpredsednika Vlade i ministra prosvete, nauke i tehnološkog razvoja Branka Ružića i istakao da je Huawei posvećen ulaganju u obrazovanje i razvijanju mladih talenata u oblasti informaciono-komunikacionih tehnologija.\n-Pandemija je otežala rad svih obrazovnih ustanova u Srbiji i suočila kako profesore, tako i studente, sa novim izazovima online nastave. Verujemo da će ove donacije u vidu tehničke opreme i bežične tehnologije olakšati njihov rad u narednom periodu. Ponosni smo i na potpisane sporazume o saradnji koji će doprineti razmeni znanja stručnjaka iz oblasti veštačke tehnologije, ali i omogućiti realizovanje novih sjajnih projekata koji su pred nama. Nadamo se da ćemo na ovaj način poboljšati digitalne veštine mladih i podstaći ih da pronađu strast prema nauci i spremnost da je istražuju. Kompanija Huawei usmerena je na negovanje ICT talenata, a sve u cilju da ojačamo razumevanje i interesovanje za ovu industriju i da na taj način mlade ohrabrimo da postanu deo digitalnog sveta - istakao je gospodin Chen Chen i dodao da je obrazovanje, koje je usko povezano sa korišćenjem najmodernijih tehnologija, najvažniji resurs za budućnost.\n-Pre svega, želim da izrazim zadovoljstvo što su danas potpisani ovako važni sporazumi koji će unaprediti sistem visokog obrazovanja u Srbiji. Zahvaljujući ovoj donaciji kompanije Huawei Technologies, koja će dati vrednu opremu Elektrotehničkom fakultetu u Beogradu i Elektronskom fakultetu u Nišu, studenti će moći da unaprede kvalitet učenja, a profesori će imati bolje uslove za rad. Takođe, veoma su važni i sporazumi koji će doprineti razmeni znanja i unaprediti rad na zajedničkim projektima, kroz poboljšanje digitalnih kompetencija mladih. Zajednički cilj svih nas je da ulažemo u poboljšanje kvaliteta visokog obrazovanja, kako bi studenti nakon završetka studija bili spremniji za tržište rada. Zahvalni smo kompaniji Huawei koja je kao društveno odgovorna kompanija prepoznala potrebe ovih fakulteta i odlučila da donira ovu vrednu opremu. Povezivanje i saradnja nauke i obrazovanja sa privredom su od izuzetnog značaja - istakao je Ružić.\nHuawei kontinuirano posvećena ulaganju u obrazovanje\nU svom dosadašnjem radu, kompanija Huawei kontinuirano je posvećena ulaganju u obrazovanje i razvijanju mladih talenata u oblasti informaciono-komunikacionih tehnologija kroz razne projekte, poput "1.000 snova" i "Seeds for the future". Osnovni cilj je unapređenje digitalnih veština mladih kako bi postali deo savremnog digitalnog okruženja, ali i izgradnja ekosistema informaciono-komunikacionih tehnologija uz podršku i saradnju sa svim zainteresovanim stranama. Projekti imaju za cilj da obezbede dugoročnu i održivu platformu za mlade u regionu i podstaknu ih da rade na ICT sektoru, pomažući svojim zemljama da grade inteligentno društvo u regionu.


Meč sa najviše humanih pobjednika\nNakon što je u Zenici odigrana humanitarna utakmica između tuzlanskih i zeničkih fudbalera, revanš susret održan je u utorak u SKPC „Mejdan“, gdje su naši sugrađani još jednom položili ispit humanosti. Naime, 1.500 Tuzlaka odlučilo je da kupi ulaznice za ovu revijalnu utakmicu, a sva prikupljena sredstva od prodatih karata biće usmjerena za kupovinu novogodišnjih paketića mališanima smještenim u Domu za djecu bez roditeljskog staranja u Tuzli.\nGradimir Crnogorac, bivši reprezentativac BiH i pokretač ove humane ideje, zahvalio se publici što se odazvala u velikom broju.\n- Prvu utakmicu smo organizovali u Zenici na nagovor mog dugogodišnjeg prijatelja Aldina Džidića, i tamo smo prikupili više od 7.000KM za teškog oboljelog Filipa i za jednu porodicu koja je ostala bez kuće uslijed elementarne nepogode. Obzirom da su nas tamo prihvatili na sjajan način, mi smo ih pozvali u Tuzlu kako bi im se na neki način odužili, ali isto tako prikupili sredstva za humanu akciju koju mi planiramo da realiziramo – rekao je Crnogorac dodavši da će u narednoj godini biti sličnih humanitarnih projekata.\nAldin Džidić koji je nastupio za ekipu iz Zenice je rekao da su obje utakmice organizovane spontano.\n- Gradimir i ja smo se uz jednu kafu dogovorili da organizujemo ove mečeve. Nadam se da će ovakvih druženja biti još više i sljedeće godine planiramo da okupimo i ostale klubove iz bosanskohercegovačkih gradova. Posebno mi je bilo drago vidjeti i navijače da igraju za humanost jer su oni naša najveća podrška - rekao je Džidić.\nIako je rezultat utakmice bio u drugom planu, kažimo da je susret Slobode i Čelika završen rezultatom 5:7. U duelu navijača, tuzlanske Fukare savladale su Robijaše rezultatom 5:3.


Evropski parlament usvojio novu Direktivu o autorskim pravima – Centar za razvoj lokalnih medija\nEvropski parlament usvojio je danas Direktivu o autorskim pravima na digitalnom jedinstvenom tržištu (DSM) koju svetska i evropska novinarska organizacija ocenjuju kao “veliki iskorak u zaštiti autorskih prava”.\nIFJ i EFJ posebno pozdravljaju to što će se u skladu sa članom 11 izveštaja Parlamenta, koristi koje proizilaze iz autorskih prava pošteno deliti između novinara i izdavača. Pored toga, takozvani „trougao transparentnosti“, koji je definisan u poglavlju 3 (članovi 14-16), predstavlja veliki korak napred za novinare i autore da steknu jaču kontrolu nad korišćenjem njihovog rada i naknadama koje dobijaju.\n„Slavimo glasanje Evropskog parlamenta za DSM direktivu. To je veliki korak napred u odbrani novinarskih i autorskih prava, koje su godinama kršile tehnološki giganti. Nastavićemo sa kampanjom da Evropski savet uskladi propise sa ovom Direktivom“. izjavio je generalni sekretar IFJ Anthoni Bellanger.


MILIĆ ZA TV VESTI: Jako je dobro što je Srpska lista pokazala da ima podršku i južno i severno od Ibra - Centar za evroatlantske studije - CEAS\n- Jako je dobro što je Srpska lista pokazala da ima podršku i južno i severno od Ibra i mislim da je to jedna od većih vesti ovih izbora – ocenila je Milić za TV Vesti.\nGovoreći o Bajdenovoj čestitki za Dan državnosti, rekla je da između poslednje Trampove i ove sad smo imali sporazum u Vašingtonu koji je dosta toga promenio.\n- Možda je dobra vest što je Entoni Blinken, novi državni sekretar, rekao da je potrebna fleksibilnost i spremnost na kompromis svih strana – rekla je Milić i dodala da joj to zvuči ''malo optimističnije''.\nKaže da veruje da Bajden ima mnogo drugih i većih stvari kojima mora da se bavi i da mi u stvari još nemamo formulisanu američku politiku ni prema jugoistočnoj Evropi ni prema Zapadanom Balkanu, pa ni u tom sklopu, kako dodaje, ni oko pregovora o Kosovu.\nMilić je rekla da joj je veoma čudno da komentatori koji se bave našim prilikama zamišljaju da bi Srbi na Kosovu trebalo da budu bez kontakta sa Beogradom i da treba samostalno da odlučuju, a da to, kako kaže ’’ne ide baš tako’’.\n- Čini mi se da to što Beograd ima uticaj, što koordinirano radi sa Srpskom listom nije kršenje ničega, jer je to vrlo logična okolnost imajući sve u vidu – smatra Milić.\nKada se priča o pregovorima na Kosovu, Milić kaže da pitanje Beograda i Prištine se tiče svih građana Srbije, a ne samo Srba koji žive u južnoj pokrajini, već i Albanaca, Sandžaklija, Bošnjaka, Mađara...\n- Čitav period investicija je išao još iz džepova naših roditelja i drugih Srba iz delova bivše Jugoslavije i svi treba da imamo možda neku dobrobit od kompromisnog rešenja. Milo mi je da se naglašava spremnost Beograda na dijalog – kaže Milić.\nPodseća da sada obeležavamo 140 godina dobrih diplomatskih odnosa Srbije i SAD i kaže da Srbiju i dalje Amerika pritiska da reši pitanje Kosova, i svojih građana albanskog porekla - braće Bitići i pitanje paljenja ambasade, a da ono što svi zaboravljamo da je pre neki dan u Kongresu završen pokušaj opoziva predsednika Trampa koji su podstakle demokrate zbog napada na Kongres.\n- Pristeimo se u poslednjih par godina šta je Samoopredeljenje radilo na Kosovu, kako je upadalo, kako je unosilo suzavac u Skupštinu. Ljudi zaboravljaju... Aktivisti Samoopredeljenja su u jednom od incidenata povredili ruku bivšoj američkoj ambasadorki – podsetila je ona i naglasila da je to stvar koju američka administracija ne zaboravlja i da Kurti tu ima jedan veliki teret.\nNaglašava da je Bajden predsednik SAD i da u stvarima u kojima je bilo kontinuiteta, koje su kreirali i drugi centri vlasti u Americi, a ne samo Bela kuća, kako dodaje, on će ih zadržati.\nŠto se dijaloga tiče, Srbija mora da razgovara ko god da je na prištinskoj strani i dodaje da naša zemlja ne može o tome da odlučuje ko će to biti, jer kako dodaje, privremene institucije na KiM sada imaju neki legitimitet.\n- Mi smo se sami odlučili da idemo u EU i onda moramo da razgovaramo – rekla je Milić.


“Nova tvornica prečistača” i dalje čeka kupca - Glas Srpske\nMilijana Latinović 15.01.2021 09:09\nROGATICA - Još jedan pokušaj Investiciono-razvojne banke (IRB) Republike Srpske da proda “Novu tvornicu prečistača” u Rogatici, koja je godinama u nezavidnoj situaciji, nije uspio.\nIRB je saopštio da Vlada Srpske nije dala saglasnost za prodaju 7,9 miliona akcija državnog kapitala iz portfelja Akcijskog fonda RS u Akcionarskom društvu “Nova tvornica prečistača” Rogatica, ukupne nominalne vrijednosti 7,994 miliona maraka, što iznosi 100 odsto osnovnog kapitala, zbog čega je predmetni tender proglašen neuspjelim.\nVršilac dužnosti direktora ovog rogatičkog preduzeća Jadranka Čović rekla je za “Glas Srpske” da je ovo četvrti neuspjeli pokušaj prodaje.\n“Novu tvornicu prečistača” 2009. godine kupila je Vlada Srpske za nešto više od tri miliona maraka, da ne bi otišla u likvidaciju nakon stečaja. Preduzeće “Nova tvornica prečistača” je u avgustu prošle godine dobilo dozvolu od Vlade RS za proizvodnju i remont naoružanja i vojne opreme.


PRNJAVOR: U PROTEKLIH ŠEST DANA ŠEST LICA PREKRŠILO MJERU KUĆNE IZOLACIJE - Prnjavorski informativni portal\nU periodu od 19. do 24. marta, komunalna policija Opštine Prnjavor kontrolisala je 193 lica u kućnoj izolaciji i utvrđenoj je da šest njih nije poštovalo ovu mjeru. Protiv lica koja su prekršila ovu mjeru biće pokrenut prekršajni postupak.\nOpštinski štab za vanredne situacije apeluje na lica koja su pod zdravstvenim nadzorom, da poštuju osnovno pravilo samoizolacije, ostanu kod kuće i smanje kontakte. Nadležni opštinski organi i dalje će kontrolisati lica u kućnoj izolaciji, i sva lica koja ne poštuju mjere kućne izolacije biće propisno kažnjena.\nOpštinski štab za vanredne situacije podsjeća na obavezu poštovanja Zaključka Republičkog štaba za vanredne situacije o ograničenju i zabrani kretanja lica na teritoriji Republike Srpske, kojim je zabranjeno kretanje lica sa navršenih 65 godina života i više, kao i zabranu kretanja svim licima na javnim površinama u vremenu od 20:00 do 5:00 časova.\nU protekla 24 časa Policijska stanica Prnjavor sankcionisala je četiri lica zbog nepoštovanja policijskog časa, dok je jednom licu izdat prekršajni nalog zbog kršenja Odluke Vlade Republike Srpske o zabrani izazivanja panike i nereda za vrijeme vanredne situacije na teritoriji Republike Srpske.


eu, datum pregovora, evropa, poglavlje pregovora, NATO, euro\nEvropska komisija preporučila je juče šefovima evropske diplomatije u Luksemburgu otvaranje pregovora o članstvu Srbije u Evropskoj uniji. Ministri se nisu izjašnjavali o toj preporuci, koja će se na dnevnom redu ponovo naći u junu. Poručeno je da će u međuvremenu usredsređenost biti na sprovođenju dogovora Beograda i Prištine.\nPredsedavajući EU Ejmon Gilmor, ministar inostranih poslova Irske, na konferenciji za novinare je objasnio da će zemlje članice do juna „pre nego što u junu preduzmemo bilo kakve naredne korake” razmatrati sporazum na radnom nivou i pratiti implementaciju, prenosi Tanjug.\nEvropski komesar za proširenje Štefan File je istakao da će kontinuirana podrška zemalja članica biti usmerena upravo na proces implementacije: „Ovo je prelomni sporazum i do njega bi bilo nemoguće doći da nije bilo hrabrosti dvojice premijera.” On je kosovskim Srbima poručio da „odvoje vreme i pažljivo pročitaju sporazum, koji maksimalno poštuje prava i interese naroda koji žive na severu Kosova i ne samo njih.”\nVisoka predstavnica EU Ketrin Ešton, u saopštenju dostavljenom medijima, ocenila je da preporuke EK za Srbiju i Kosovo predstavljaju „odlučujući raskid sa prošlošću” i „zajednički korak ka evropskoj budućnosti”. Ona je pohvalila učesnike u dijalogu Beograda i Prištine zbog „hrabrosti i vizije” i izjavila da joj je čast što je mogla da doprinese tom procesu.\nU izveštaju EK navodi se da je Srbija preduzela vrlo značajne korake ka vidljivom i održivom poboljšanju odnosa sa Kosovom u skladu sa zaključcima saveta iz decembra 2012, a Srbija se tokom dijaloga angažovala „aktivno i konstruktivno.”\nKako se navodi na kraju poglavlja posvećenog dijalogu, EU očekuje da će Beograd i Priština „u duhu novog odnosa i razumevanja nastaviti da, bez prejudiciranja u vezi svojih stavova o statusu Kosova, rade na normalizaciji međusobnih odnosa i da će se u tom okviru, između ostalog, posvetiti pitanju integrisanja i članstva Kosova u međunarodnim telima.”\nŠef nemačke diplomatije Gvido Vestervele naglasio je da je sada važna primena dogovora postignutog u dijalogu Beograda i Prištine: „Želimo da ono što je dogovoreno bude sprovedeno u delo. To je za nas veoma bitno.” On je dodao da se pitanje normalizacije tiče „neposredno EU i njenih članica”: „Ako možemo stvoriti više stabilnosti u tom delu Evrope i ako dođe do relaksacije dobrosusedskih odnosa između Beograda i Prištine, onda to nije samo dobra vest za te dve zemlje i tamošnje građane, već i celu Evropu”, poručio je Vestervele.\nDačić obavestio Eštonovu da je Vlada Srbije prihvatila sporazum\nPremijer Ivica Dačić razgovarao je telefonom sa Ketrin Ešton i obavestio je o odluci Vlade Srbije da prihvati sporazum o principima koji regulišu normalizaciju odnosa, postignut u dijalogu o Kosovu i Metohiji u Briselu. Dačić je, preneo je Tanjug, primio šefa Kancelarije EU u Beogradu Vensana Dežera i uručio mu pismo kojim obaveštava Evropsku uniju o odluci Vlade Republike Srbije, koja je u punom sastavu preporučeni tekst jednoglasno usvojila.\nDačić je, povodom postizanja sporazuma, zahvalio Eštonovoj na ličnom angažovanju i od „neprocenjivog značaja”.\nVlada je naložila ministarstvima, posebnim organizacijama i službama vlade da preduzmu potrebne mere i aktivnosti radi implementiranja sporazuma, kao i da nastave primenu već postignutih dogovora i sporazuma sa predstavnicima privremenih institucija samouprave na Kosovu i Metohiji.\nPonovo u Brisel\nKosovski premijer Hašim Tači i predsednik Vlade Srbije Ivica Dačić bi ove nedelje trebalo da otputuju u Brisel i tamo sa Ketrin Ešton razgovaraju o akcionom planu za primenu sporazuma koji su postigli Priština i Beograd, piše prištinski list „Tribuna”, prenosi Fonet.\nNa tom sastanku će biti imenovani članovi timova za implementaciju, koji će biti u stalnom međusobnom kontaktu i redovno izveštavati Ketrin Ešton.\nPotpredsednica Vlade Srbije za evropske integracije Suzana Grubješić pozdravila je preporuku Evropske komisije i ocenila da je to šansa da Srbija krene napred, prenosi Tanjug.\nU izveštaju koji je usvojen Srbija je, ističe potpredsednica vlade, pohvaljena za ubrzano ispunjavanje svoje evropske agende, posebno u oblastima vladavine prava, reforme pravosuđa, borbe protiv korupcije, kao i za unapređenje ljudskih i manjinskih prava, poslovne klime i reformi iz oblasti ekonomije i regionalne saradnje.\n„Komersant”: Srbija dobila maksimum u ovom trenutku\nMoskva – Postignuto u Briselu je maksimum je što Srbija može da dobije u ovom trenutku, a bez dogovora morala bi na duže vreme (ako ne zauvek) da se oprosti od perspektive evrointegracija, piše „Komersant”. List ocenjuje da je briselskim sporazumom Srbija napravila realan korak u pravcu priznavanja Kosova u zamenu za realnu autonomiju kosovskih Srba, što Beogradu otvara put ka evrointegracijama, prenosi Tanjug.\nEK preporučila pregovore o SSP za Kosovo\nEvropska komisija preporučila je Savetu ministara EU da sa Kosovom počne pregovore o potpisivanju Sporazuma o stabilizaciji i pridruživanju (SSP), konstatujući da se Kosovo ozbiljno i konstruktivno angažovalo u dijalogu o normalizaciji odnosa sa Srbijom.\nReč Kosovo je i u ovom izveštaju EK napisana sa zvezdicom i fusnotom u kojoj se pominje Rezolucija SB UN 1224 i mišljenje Međunarodnog suda pravde u Hagu.\nPrema mišljenju eksperata EK, pregovori i eventualno potpisivanje SSP-a sa Kosovom ne prejudiciraju njegov status, jer EU već ima nekoliko pravnih ugovora sa entitetima koji nisu međunarodno priznate države, kao što su Tajvan i Hongkong.


Simpl majnds sretni zbog dresova Zvezde i Hajduka – Nadlanu.com\nSimpl majnds sretni zbog dresova Zvezde i Hajduka\nObjavljeno 16. nov 2009. / 00:00:00\nBEOGRAD, 16. novembra 2009. (Beta) - Frontmen škotskih rokera "Simpl majnds" Džim Ker izjavio je da je bend u Beogradu, Banjaluci i Splitu nastupao "pred sjajnom publikom svake večeri", izrazivši radost zbog poklonjenih dresova Crvene zvezde i Hajduka.\n"Bili smo u kontaktu sa publikom koja sigurno zna kako da se zabavlja. Ta izrazito različita mesta ispoljila su istu vrstu emocionalne topline, koja je došla do nas kao paklena vrućina dok su se pesme nizale jedna za drugom", otkriva Ker na sajtu www.simpleminds.com.\nNekoliko dana pre Banjaluke i Splita, muzičari su 11. novembra svirali u Beogradskoj areni, a zvaničnici Crvene zvezde iskoristili su priliku da Keru poklone dres beogradskog fudbalskog kluba.\nČlanovi "Simpl majnds", poznati kao strastveni navijači glazgovskog Seltika, pred skoro svaki nastup dobiju na poklon suvenire lokalnog fudbalskog kluba. "U sredu smo dobili poklon slavnog kluba Crvena zvezda iz Beograda koji smo uvrstili u kolekciju. A onda u Splitu smo dobili crveno-belo-plave majice i šalove lokalnog kluba Hajduk. Naravno, nosio sam šal za nekoliko pesama i to je te večeri vrlo dobro primljeno", kaže Ker.


Dodik: Očekujemo da iz Rusije stigne 100.000 vakcina u Republiku Srpsku, problemi sa Kovaksom - Sputnjik Srbija\n14:15 28.01.2021 Preuzmite kraći link\nSrpski član i predsedavajući Predsedništva BiH Milorad Dodik u Beogradu je izjavio da su se pojavili problemi sa nabavkom vakcina u sistemu Kovaks.\nDodik je razgovarao sa predsednikom Srbije Aleksandrom Vučićem, gdje je konstatovano da je proces nabavke vakcina postao problem u BiH, prenela je RTRS.\n"Srbija je veoma uspešna u tome, a mi smo bukvalno prevareni sa pričom o zajedničkoj nabavci vakcina putem Kovaksa. Sada postoji priča da će Evropska unija zatvoriti isporuke vakcina, dok ne zadovolji svoje potrebe", rekao je Dodik.\nIpak, ističe da pokušavaju da iz Rusije nabave vakcine u narednih nekoliko dana, te očekuje da će u februaru da u Srpsku stigne 100.000 vakcina.\n"Očekujem nabavku i kineskih vakcina, a nadamo se da će u tom periodu da profunkcioniše i Kovaks sistem", rekao je Dodik.\nPredsednik Srbije Aleksandar Vučić rekao je da je sa srpskim članom i predsedavajućim Predsedništva BiH Miloradom Dodikom analizirao sve zajedničke projekte i dogovorio dalju saradnju Republike Srpske i Srbije.\nvakcine, Sputnjik V, vakcina, Milorad Dodik


Indeksi u padu – Nadlanu.com\nObjavljeno 10. jan 2012. / 14:52:44\nBEOGRAD, 10. januara 2012. (Beta) – Na Beogradskoj berzi ostvaren je promet od 17.116.939 dinara (164.448 evra) od čega je 785.589 dinara (7.5465 evra) realizovano u trgovini obveznicama RS.\nIndeksi akcija su pali, Belex15 za 0,14 odsto, na 490,34 poena, a opšti Belexline za 0,22 odsto, na 962,72 poena.\nU kontinuiranoj trgovini najveći promet su imale akcije AIK banke iz Niša [AIKB] za oko 5,57 miliona dinara, po nepromenjenoj ceni od 1.551 dinara. Akcije Tigra iz Pirota [TIGR] su porasle za 3,16 odsto na 490 dinara, uz promet od 4.410 dinara.\nRast cene su imale i akcije Dunav osiguranja [DNOS] od 1,74 odsto na 993 dinara, kao i akcije Energoprojekta iz Beograda [ENHL] i Soja proteina [SJPT] od po 0,75 odsto, dok su akcije Aerodroma Nikola Tesla [AERO] porasle za 0,62 odsto na 488 dinara sa prometom od oko 1,17 miliona dinara.\nU kontinuiranoj trgovini najviše je pala cena Čačanske banke [ČNB] za 4,31 odsto na 10.000 dinara koliki je bio i promet. Hartije Jubmes banke [JMBN], pojevtinile su za 3,45 odsto na 12.980 dinara, dok su za 0,97 odsto i 0,49 odsto na vrednosti izgubile hartije Agrobanke [AGBN] i Naftne industrije Srbije [NIIS].


Одржана седница Скупштине града ПожаревцаSessions of the Assembly of Pozarevac\nOdržana sednica Skupštine grada PožarevcaSessions of the Assembly of Pozarevac\nOdržana je redovna sednica Skupštine grada Požarevca uoči letnje pauze kojom je predsedavao Bane Spasović. Odbornici nisu prihvatili iznošenje usmene informacije o radu Štaba za vanredne situacije za vreme poplava, već smatraju da je potreban detaljan izveštaj. Donete odluke o davanju u zakup poljoprivrednog zemljišta, o izradi Strategije održivog razvoja grada Požarevca od 2014. – 2020. kao io donošenju plana detaljne regulacije železničke stranice.\nUmesto o pet tačaka dnevnog reda odbornici su raspravljali o četiri – sa dnevnog reda je skinuta informacija o programu gasifikacije grada Požarevca. Predložena je jedna nova tačka, izveštaj o radu Štaba za vanredne situacije za vreme poplave, ali je skupštinska većina nije prihvatila.\nPosle sednice gradske Skupštine, predsednik Bane Spasović je održao konferenciju za medije na kojoj je o toku sednice i odlukama rekao:\n-Nakon dobijanja saglasnosti od strane nadležnog ministarstva, tačka dnevnog reda koja se odnosi na davanje u zakup poljoprivrednog zemljišta odmah je uvrštena na dnevni red kako bi se ušlo u proceduru izdavanja zemljišta. Donešena je i odluka o izradi Plana detaljne regulacije železničke stanice, koji bi trebao da se uradi u roku od 18 meseci. Sledeća tačka dnevnog reda bila je odluka u pristupanju izradi Strategije održivog razvoja Požarevca 2014 – 2020 godine. Predviđeno je da se formira niz komisija i stručnih radnih tela koja će raditi na izradi strategije, izjavio je Spasović.\nOdbornici nisu prihvatili predlog da se na dnevni red ubaci tačka po kojoj bi gradonačelnik Požarevca Miomir Ilić podneo izveštaj o radu Štaba za vanredne situacije za vreme poplava. Povodom toga, predsednik Skupštine Bane Spasović rekao je da je „gradonačelnik spremio usmenu informaciju o radu Štaba za vanredne situacije, ali mi smo smatrali da to pre svega treba da bude detaljan izveštaj o radu Štaba, koji mora biti u skladu sa zakonom, i kada se prikupe sve relevantne informacije sa terena i od radnih grupa formiranih od strane Štaba. Naravno, kada se podnese taj izveštaj, koji prethodno treba da se usvoji od strane Štaba, on treba da se prosledi drugim nadležnim komisijama i radnim telima Skupštine grada Požarevca, kao i Odboru za bezbednost grada Požarevca. Činjenica je da su u tom periodu bili ugroženi ljudski životi, pa će Odbor za bezbednost sa te strane analizirati izveštaj.\nTakođe, Komisija za finansije pri Skupštini grada analiziraće opravdanost trošenja sredstava za vrema poplava. Videćemo da li će biti neophodno da se izveštaj dostavi još nekim komisijama koje će davati svoje zaključke, i nakon toga izveštaj će doći na Skupštinu.\nNa konferenciji za medije bili su i šefovi odborničkih klubova u Skupštini grada Požarevca. Dušanka Kukolj ispred svoje stranke, SPS-a rekla je da je atmosfera u kojoj je sednica protka bila korektna dok je Radiša Ilić ispred novoformiranog kluba Ljajićevog SDS-a istakao da Strategija razvoja Požarevca do 2020. godine ne treba da bude spisak lepih želja već realan dokumen. Mladen Ničić iz vladajuće Srpske napredne stranke potvrdio je stavove predsednika Skupštine Baneta Spasovića o Detaljan izveštaju o radu Štaba za vanredne situacije dok je Ivan Mlakar ispred odborničke grupe LDP – SPO rekao da će se ova grupacija u Skupštini ponašati shodno potrebama građana a ne kao vladajuća većina niti kao opozicija.


Da li će BiH pristupiti Malom Šengenu? - Top Portal\nNaslovnica Biznis Da li će BiH pristupiti Malom Šengenu?\nDa li će BiH pristupiti Malom Šengenu?\n13. septembra 2020. 6:55\nPredsjedništvo BiH će na prijedlog srpskog člana Milorada Dodika na narednoj sjednici odlučivati o pristupanju BiH inicijativi Mali Šengen. Ekonomisti i privrednici saglasni su – puna sloboda kretanja robe, ljudi, usluga i kapitala sa zemljama regiona doprinijela bi ekonomskom razvoju.\nU Srbiji, Sjevernoj Makedoniji i Albaniji, koje su najdalje otišle u procesu otvaranja granica, ekonomija je za sada uzela primat nad politikom.\nMali Šengen izvjesno će olakšati spoljno-trgovinski promet i kretanje građana Srbije, Albanije i Sjeverne Makedonije. Plan je da se pridruže i BiH, Crna Gora i samoproglašeno Kosovo, čime bi jedinstvenim tržištem bilo obuhvaćeno oko 18 miliona stanovnika. Predsjedništvo BiH o inicijativi srpskog člana Predsjedništva za pristupanje Malom Šengenu izjašnjavaće se u četvrtak.\n– Omogućava niz stvari, od banalnih – da se omekša granica, da kamioni ne stoje po 20 časova, nego da se putem elektronske mreže razmijene podaci, da se priznaju dokumenta – rekao je Dodik.\nBrži protok robe preko granica ovih država smanjivanjem administrativnih procedura, nesumnjivo bi, prema ocjeni ekonomista, dao doprinos ekonomskom rastu i razvoju svih zemalja, pa i BiH.\nEkonomista Predrag Duduković ističe da bi time, prije svega, bili smanjeni troškovi poslovanja, obezbijeđen brži dolazak do proizvoda neophodnih ili za proizvodnju ili za prodaju. Napominje, da smo svjedoci da promet robe uvijek prate dodatni problemi, što znatno usporava isporuku i prodaju.\nZa privrednike koje iščekuju svoju robu i sirovine, dok kamioni više dana zbog administrativnih problema stoje na granicama, Mali Šengen donio bi velike benefite.\n– To bi se direktno pozitivno odrazilo na poslovanje naših privrednih društava, posebno izvozno orijentisanih. Na taj način bi smo pokazali i EU, ukoliko bi to i zaživjelo na odgovarajući način, da bi smo u dogledno vrijeme mogli spremno da odgovorimo i na sve zahtjeve EU – rekao je Vladimir Blagojević, portparol Privredne komore Republike Srpske.\nNapori da se i BiH pridruži ovoj inicijativi bili bi vjetar u leđa izvozno orijentisanim preduzećima u BiH, ne samo zbog slobodnog kretanja robe nego i usluga. Ministar spoljne trgovine i ekonomskih odnosa u Savjetu ministara Staša Košarac napominje da bi razmjena licenci omogućila našim privrednicima da konkurišu za razne poslove u zemljama regiona.\n– Logična inicijativa i jaka podrška spoljnotrgovinskom poslovanju. Sada imamo nekoliko potpisanih međunarodnih ugovora, ali uvijek u implementaciji postoje problemi. Ulaskom u Mali Šengen, privrednici bi imali olakšan odnos sa poslovnim partnerima na način da bi samo jedan dokument bio dovoljan – kaže Košarac.\nOsim inspekcijskih službi na granicama 24 časa i jedinstvene dokumentacije za tranzit robe, pogodnosti Malog Šengena ogledaju se i kroz izdavanje zajedničkih radnih dozvola, priznavanje kvalifikacija i diploma bez dodatnih procedura, razmjenu studenata, usaglašenim zakonima iz oblasti tržišta, poreskog i finansijskog sistema. Srpska je Malom Šengenu rekla DA, a mogu li se iz Sarajeva čuti argumenti jači od navedenih benefita, saznaćemo uskoro!?RTRS\nPrethodni članakTREBINJE – ODBRANJENE KUĆE I IMOVINA MJEŠTANA ZASADA\nNaredni članakNajviše preminulih od korone u Hrvatskoj imalo i povišen krvni pritisak


Intelektualna svojina u digitalnom okruženju - Marketing Mreža\nLakša dostupnost informacija svakako je jedna od glavnih posledica razvoja Interneta, ali je ona sa sobom donela i jednostavnije načine kršenja prava intelektualne svojine. O autorskim pravima mnogi od nas ne razmišljaju previše, pa iako znamo da skidanje filmova i muzike sa različitih sajtova predstavlja povredu intelektualne svojine, neki od nas to i dalje čine.\n„Zakonodavci ne uspevaju da prate dinamiku razvoja Interneta, tako da danas ne postoji neki dovoljno efikasan mehanizam koji bi adekvatno odgovorio na količinu kršenja prava intelektualne svojine na globalnoj mreži. Da li je povreda prava učinjena na Internetu, to samo po sebi ne menja način zaštite, koja se nezavisno od oblika kršenja vrši sudskim putem. Zaštita od takvih oblika kršenja zahteva puno rada ‘na terenu’, sa dosta prepreka, jer je Internet nedefinisano prostranstvo, bez državnih međa kakve postoje u realnom svetu“, rekao je za Marketing mrežu Dejan Đukić, rukovodilac Sektora za opšte i pravne poslove Registra nacionalnog internet domena Srbije (RNIDS). Đukić objašnjava da u jednom momentu možete da ustanovite povredu vašeg prava intelektualne svojine, uspešno okončate sudski postupak kojim se to potvrđuje, ali već narednog momenta možete da ustanovite da postoji čak i identična povreda prava, a koja sa svojim vezivnim elementima (nacionalnost prekršioca, mesto nalaženja servera gde je postavljen sporni sadržaj i sl.) upućuje na potpuno drugu jurisdikciju.\nPosebna vrsta zaštite prava intelektualne svojine, kada se povreda vrši na Internetu, ne postoji. U Srbiji za ovu oblast, stručne poslove i poslove državne uprave, zadužen je Zavod za intelektualnu svojinu. Što se tiče regulative, Srbija prati svetske i evropske tokove zaštite intelektualne svojine i na celovit način uređuje sve oblasti koje tu spadaju, a jedan od zakona koji uređuje ovu oblast je i Zakon o autorskim i srodnim pravima. „Pitanje primene zakona je stvar sudske prakse, zahteva obimniju analizuju i nezahvalno je dati neku generalnu, a uz to i objektivnu ocenu. Jedan deo regiona je već u EU, a drugi usklađuje svoje zakonodavstvo u cilju pristupanja. EU ovim pitanju pridaje veliki značaj i konstantno unapređuje regulativu, međutim slučajevi povrede prava koji uključuju više jurisdikcija je nešto što nije ni malo jednostavno rešiti“, ocenjuje Đukić.\nU svetu savremenih komunikacija sastavni deo identiteta kompanije je i naziv internet domena. Međutim, postoje i firme ili pojedinci koji registruju domene sa nazivima tuđih firmi ili brendova, kako bi ih kasnije skupo preprodali. Dinamičan razvoj Interneta naterao je pre više od decenije WIPO (Svetsku organizaciju za intelektualnu svojinu) i ICANN (Internet korporaciju za dodeljene nazive i brojeve) da razviju mehanizam za brzo rešavanje sporova u vezi naziva domena (UDRP). Ti sporovi se rešavaju alternativno pred, uslovno rečeno, arbitražama. „Rešavanje sporova na ovakav način zadržano je samo na očigledne slučajeve cybersquattinga, dok se slučajevi koji zahtevaju dublju analizu i dalje rešavaju pred sudovima. Isto tako, sporovi koju su rešeni na ovakav način ne isključuju sudsku zaštitu, pa nezadovoljna strana može da pokrene spor pred nadležnim sudom radi utvrđenja svojih prava. Za rešavanje sporova u vezi .rs i .срб naziva domena postoji postupak sličan opisanom. Kod nas se ti sporovi rešavaju pred Komisijom za rešavanje sporova u vezi naziva nacionalnih internet domena pri Privrednoj komori Srbije“, objašnjava naš sagovornik iz RNIDS-a i dodaje da je više poznatih kompanija, kao što su Google, Yahoo i Volvo, vodile sporove pred ovom Komisijom, a velika većina njih su uspeli u postupku i ostvarili pravo na prenos naziva domena.\nU Registru nacionalnog internet domena Srbije napominju da kada je neko titular žiga, to mu ne daje automatski i pravo prednosti da registruje istovetni naziv domena. Nazivi domena se registruju prema pravu prvenstva i ne vrši se prethodna provera da li lice koje zahteva registraciju ispunjava neke posebne uslove. Ukoliko je takav naziv domena već registrovan od strane drugog subjekta, potrebno je da titular žiga svoje pravo na registraciju naziva domena dokaže u sudskom postupku ili pred specijalizovanim telom za rešavanje sporova u vezi naziva domena. „Savetovao bih kompanijama i pojedincima da pažljivo razmotre svoje potrebe za nazivima domena i da iste registruju još u fazi razvoja ideje, pa čak i neke za koje nisu sigurni da će im stvarno trebati, jer već kada ih nekom saopšte, javno objave ili registruju firmu, može da bude kasno. I tada to nije nerešiva stvar, ali iziskuje određene troškove, koji uz minimum razmišljanja unapred mogu da budu izbegnuti“, kazao je Đukić.\nPored „trgovine“ nazivima domena, razvojem Interneta pojavio se veliki broj blogova, informativnih portala i drugih sajtova, a sa njima i problem objavljivanja i preuzimanja sadržaja u digitalnom formatu, bez navođenja izvora/autora. Savet onlajn izdavača Srbije (SOIS) usvojio je nedavno Kodeks dobre poslovne prakse u onlajn izdavaštvu na domaćem tržištu, samoregulatorni dokument, koji ima zadatak da reguliše ovu oblast autorskih prava na Internetu. „Kodeks ima za cilj da propiše pravila najbolje prakse u digitalnom izdavaštvu, kako bi svi digitalni izdavači koji posluju na teritoriji Republike Srbije međusobno regulisali i uzajamno poštovali pravila fer, etičke i dobre profesionalne prakse u vezi sa kreiranjem i objavljivanjem sadržaja, proizvoda i usluga koje nude preko svojih digitalnih medija. Svim svojim odredbama Kodeks poziva na poštovanje važećeg zakona Republike Srbije u domenu zaštite prava intelektualne svojine, medija i oglašavanja, elektronskih medija, kao i svih ostalih važećih zakona i drugih pravnih akata“, rekla je za Marketing mrežu Andrijana Mazinjanin, predsednica Saveta onlajn izdavača Srbije. Prema njenim rečima, Kodeks je primenjiv, pre svega, na potpisnike istog, a svaki od njih dobija na korišćenje digitalni bedž koji potvrđuje da sajt posluje u skladu sa odredbama Kodeksa. Kodeks mogu da potpišu svi onlajn mediji, bez obzira na to da li su članovi IAB Serbia i SOIS ili ne, ali samo članovi mogu da učestvuju u pisanju i dopunama teksta Kodeksa. Mazinjanin je dodala da otkako je Kodeks ušao u zvaničnu proceduru potpisivanja od strane online medija, nije bilo prijava kršenja autorskih prava potpisnika. „Mislim da je kršenje autorskih prava na Internetu zastupljeno u jednakoj meri kao i u ostalim medijima. Razlika je u tome što možda baš zahvaljujući Internetu možete brže i lakše da pronađete eventualno kršenje pomenutih prava i reagujete“, ocenila je naša sagovornica.


U Indiji toplotni talas odneo preko 1.800 života\nVisoke temperature koje se ne spuštaju odnele su nove živote u Indiji pa je trenutno broj mrtvih porastao na najmanje 1.826, u toplotnom talasu koji traje nedeljama.\nMeteorolozi navode da bi visoke temperature mogle da se nastave još najmanje dva dana u velikim delovima Indije, od države Tamil Nadu na jugu do Himašal Pradeša u podnožju Himalaja. Najveći broj umrlih od posledica toplote kao što su dehidracija i toplotni udari su iz južnih država Andra Pradeš i Telangana.\nU Andra Pradešu, daleko najpogođenijoj državi u Indiji gde se temperatura podigla na 47 stepeni Celzijusa umrlo je 1.334 ljudi od 18. maja, što je više nego duplo nego duplo nego broj umrlih u celoj prošloj godini od toplota.\nStotine ljudi, posebno među najsiromašnijimumiru svake godine zbog toplote u Indiji ali 2015. se pokazuje najsmrtonosnija od 1995, kada je 1.677 ljudi umrlo od posledica vrućina, pokazuju zvanični podaci.\nPrve monsunske kiše, koje će doneti malo osveženja, očekuju se u prvoj nedelji juna u južnoj državi Kerala. Sezona monsuna traje do septembra i postepeno zahvata celu Indiju.


Министарство привреде, Izmena javnog poziva za učešće na javnoj aukciji koji je objavljen u dnevnom listu "Politika" dana 27.04.2009. godine\nIzmena javnog poziva za učešće na javnoj aukciji koji je objavljen u dnevnom listu "Politika" dana 27.04.2009. godine\nkoji je objavljen u dnevnom listu "Politika" dana 27.04.2009. godine\nPolazeći od ovlašćenja iz Javnog poziva za učešće na javnoj aukciji koji je objavljen u dnevnom listu "Politika" 27.04.2009. godine, na osnovu koga se datum održavanja aukcije i rok za prijavu može, po potrebi, da izmeni, Agencija za privatizaciju obaveštava zainteresovana pravna i fizička lica o izmeni datuma, mesta, vremena održavanja javne aukcije i kvalifikacionih uslova.\nJavni poziv za učešće na Javnoj aukciji, pod šifrom 190609-3166p organizovanoj radi prodaje kapitala Preduzeća za ugostiteljstvo, turizam, trgovinu i spoljnu trgovinu "LIPA" A.D., Novi Pazar u delu koji se odnosi na datum, mesto, vreme održavanja aukcije i kvalifikacione uslove, menja se i glasi:\n"Javna aukcija organizovana radi prodaje kapitala Preduzeća za ugostiteljstvo, turizam, trgovinu i spoljnu trgovinu "LIPA" A.D., Novi Pazar, pod šifrom 260609-3166p, održaće se dana 26.06.2009. godine, na adresi Agencija za privatizaciju, Beograd, Terazije 23, 2. sprat, Velika sala u 11:00 časova.\nRok za podnošenje prijave je 18.06.2009. godine do 16:30 časova.\nU osnovnim podacima o aukcijskoj prodaji briše se deo javnog poziva koji glasi:\n"Pravo učešća na javnoj aukciji ima:\nC) Konzorcijum – Smatraće se da konzorcijum ispunjava tražene uslove iz javnog poziva, ukoliko član ili članovi konzorcijuma koji kumulativno ispunjavaju tražene uslove, učestvuju u konzorcijumu sa najmanje 51% ukupnog učešća u konzorcijumu"".


Stara Pazova - Blic Sport\nMinistar omladine i sporta Vanja Udovičić otvorio je u četvrtak sportsku halu u Staroj Pazovi.\n"Igraj za Srbiju", kamp za naše fudbalske nade iz dijaspore, uči mlade i ponašanju\nU Sportskom centru Fudbalskog saveza Srbije u Staroj Pazovi proteklih sedam dana održan je Zimski kamp "Igraj za Srbiju".\nUdovičić: Ne rešavamo probleme preko noći\nMinistar omladine i sporta Vanja Udovičić rekao je da je srpskom sportu potrebna potpuna transformcija koja podrazumeva pre svega modernizaciju sistema funkcionisanja.\nJanković saopštio na koje domaće mlade igrače računa\nSelektor mlade fudbalske reprezentacije Srbije Aleksandar Janković saopštio je spisak igrača iz domaćih klubova koji će trenirati u Sportskom centru u Staroj Pazovi od 12. do 14. decembra.\nDan fudbala u subotu u Staroj Pazovi\nFudbalski savez Srbije (FFS) obeležiće u Sportskom centru u Staroj Pazovi "Dan fudbala 2011", a centralni događaj biće prijateljska utakmica između timova glumačke ekipe filma "Montevideo, Bog te video" i poznatih ličnosti i fudbalskih veterana.\n"Orlovi" posetili sportski centar u Staroj Pazovi\nNajbolji fudbaleri Srbije i članovi stručnog štaba nacionalnog tima posetili su sportski centar koji se gradi u Staroj Pazovi, a trebalo bi da bude završen krajem novembra ili početkom decembra.


Zabranjeni greškom: Ugašen ruski Fejsbuk! – Nadlanu.com\nObjavljeno 24. maja 2013. / 17:39:04\nTa popularna mreža je danas bila uneta na spisak zabranjenih sajtova na osnovu odluke ruske Federalne službe za nadzor sektora veze, informacionih tehnologija i masovnih komunikacija (Roskomnadzor).\n“VKontakte” (www.vk.com), najveća evropska društvena mreža pojedinačnih zemalja sa 210 miliona registrovanih korisnika, bila je tokom noći stavljena na “crnu listu” sajtova kojima je zbranjeno distribuiranje sadržaja unutar Rusije, ali je posle nekoliko sati zabrana ukinuta, prenela je agencija Rojters.\nOsnivač te kompanije Pavel Durov imao je ranije sukobe s vlašću zbog obezbeđivanja foruma za opozicione aktiviste radi organizovanja protesta protiv predsednika Rusije Vladimira Putina.\n“To se dogodilo greškom”, rekao je portparol Roskomnadzora Vladimir Pikov i dodao da je taj sajt uklonjen sa “crne liste” i da su ograničenja njegovom pristupu ukinuta.\nDurov (28) je sajt “VKontakte” osnovao 2006. u svom rodnom Sankt Peterburgu i njegov uspeh u razvoju te mreže, koja privlači 47 miliona korisnika svakog dana, podstiče poređenja sa osnivačem Fejsbuka Markom Zakerbergom.\nDurov je ranije odbio da se povinuje naredbi Federalne službe bezbednosti da zatvori naloge koje su koristili aktivisti za organizovanje protesta za vreme parlamentarnih izbora u decembru 2011, na kojima je pobedila Putinova stranka Ujedinjena Rusija.\nProšlog meseca je Durov bio učesnik saobraćajne nesreće u Sankt Peterburgu u kojoj je je lakše povređen jedan policajac. Durov je negirao da je učestvovao u tom incidentu i umesto da pristane da svedoči kao očevidac, on je napustio zemlju i od 24. aprila nije viđen u javnosti.\nTeškoće s kojima se suočava Durov poklopile su se sa promenama u vlasništvu nad njegovom kompanjom, u kojoj je jedan privatni investicioni fond, povezan s Kremljem, kupio 48 odsto udela od osnivačkih partnera koje je podržavao Durov.\nDan pre zaključenja tog sporazuma 17. aprila ruski istražitelji su pretresli kancelarije kompanije “VKontakte” i kuću Durova.\nKupac tog udela “United Capital Partners” (Junajted kapital partners) kontroliše imovinu, vrednu oko 3,5 milijardi dolara i u vlasništvu je Ilje Ščerboviča koji je član uprave tri velike ruske državne firme, uključujući naftni džin Rosnjeft, na čijem je čelu bivši Putinov šef kabineta Igor Sečin.\nIzvori, bliski kompaniji “VKontakte”, su saopštili da je Durov ove sedmice održao sastanak članova uprave u Švajcarskoj.\nDurov poseduje 12 odsto udela u “VKontakte”, ali, u okviru sporazuma s akcionarima, on takođe glasa u ime 40 odsto udela koji pripada internet grupaciji Mail.ru, registrovanoj u Londonu, u kojoj učešće ima najbogatiji tajkun u Rusiji, milijarder Ališer Usmanov.\nDanašnja zabrana društvene mreže “VKontakte”, bez obzira što je bila kratkotrajna, mogla bi da predstavlja najavu pooštravanja njenog nadgledanja.\nRuski ombudsman za prava dece je takođe okrivio tu mrežu za postavljanje sadržaja dečje pornografije.\nBar jedan od dvojice Čečena, osumnjičenih za bombaški napad na maratonu u Bostonu, imao je svoju stranicu na “VKontakte”.\n“Svi veliki mediji su stavljeni pod kontrolu Kremlja, a “VKontakte” je poslednji medij koji je još nezavisan”, rekao je novinar Nikolaj Konorov, autor knjige “Kodeks Durova” o društvenoj mreži “VKontakte”.


Svaka treća vetrenjača iz Subotice - ecofeminizam\nSvaka treća vetrenjača iz Subotice\nSvaka treća vetrenjača u Evropi ima generator koji je proizveden u Subotici, dok je do sada u fabrici proizvedeno više od 18000 generatora za vetroelektrane. Tokom godine zabeležen je i porast broja porudžbina generatora za vetrenjače usled potražnje na svetskom tržištu.\n“Zahvaljujući tome došlo je do povećanja obima poslovanja i povećanja broja zaposlenih. Fabrika u Subotici je jedna od najvećih u čitavom Simens sistemu i predstavlja pravi primer uspešne proizvodnje u našoj zemlji.Kompanija Siemens trenutno upošljava oko 1500 ljudi u Srbiji. Od jula do decembra 2015. godine zaposlili smo 309 novih radnika u subotičkoj fabrici. Trenutno u fabrici vetrogeneratora upošljavamo 1322 radnika.Fabrika vetrogeneratora, ove godine je kompaniji Siemens u Srbiji omogućila poziciju jednog od top pet izvoznika” rekao je generalni direktor Siemensa u Srbiji, .\nGeneralni direktor Siemensa u Srbiji, Udo Ajhlinger, sa saradnicima.\nKompanija „Simens“ je jedna od retkih u koja je „ispunila zadatu reč“. Naime, oni su najavili da će do 1.oktobra 2015.godine da u fabrici u Subotici zaposle sukcesivno 220 radnika,što je i urađeno. Zahvaljujući kvalitetu rada, standardima i inovacijama u proizvodnji fabrika u Subotici je evidentirana u „Large Drive“ grupz od 26 najvećih pogona Simensa u svetu.Kao preduzeće sa vizijom, u saradnji sa Nemačkom organizacijom za međunarodnu saradnju GIZ i Ministarstvom prosvete, a na inicijativu kompanije je prošle godine otvore je novi smer-bravar zavarivač u Srednjoj Tehničkoj školi „Ivan Sarić“ u Subotici. Jedan učenika koji je izabrao da ide na praksu u fabrici „Simens“ je i Oliver Sagmanj učenik M21 razreda, koja objašnjava da je izabrao Simens zbog mogućnosti napredovanja u životu.\n„Na praksu idem već tri nedelje i zadovoljan sam. Imam priliku na licu mesta mnogo toga da naučim, što se odnosi na zavarivanje.U školi na praksi nismo mogli da ovako učimo, tako da sam veoma zadovoljan. Kada završim školu, pored posla u Simensu ili nekoj drugoj fabrici, mogu da potražim i u inostranstvu“, istakao je Oliver Sagmanj.\nNa praksi sa majstorom.\nInače, polaznici prakse dobijaju i nadoknadu.\n„Ono što je kompaniji izuzetno važno jesu naši zaposleni i konstantno ulaganje u njihovo unapređenje. Zato nam je veoma bitan ovaj projekat sa tehničkom školom Ivan Sarić, gde mo tokom školovanja obučavamo mlade učenike da steknu znanja kod nas“, rekla je Jovana Vukotić, direktorka odeljenja za komunikacije d.o.o. Simens.\nSiemens Srbija ulaže u lokalnu zajednicu kroz projekat dualnog obrazovanja, investirajući u edukaciju i praktičnu nastavu srednjoškolaca za poslove koji zahtevaju posebne tehničke veštine.\n“Tokom 2014. godine, praćeno inicijativom Siemens-a, kao i potrebama fabrike vetrogeneratora, novi obrazovni profil bravar-zavarivač uveden je u Tehničku školu “Ivan Sarić” u Subotici. Profil je uveden u sklopu projekta uvođenja novih obrazovnih profila u školskom sistemu koji je pokrenula Nemačka organizacija za tehničku saradnju (GIZ), uz podršku Vlade Nemačke i Ministarstva prosvete, nauke i tehnološkog razvoja Republike Srbije.Počevši od septembra 2015, tokom druge godine svog školovanja, učenici su otpočeli sa praktičnom nastavom u Siemens-u, ali i drugim fabrikama koje podržavaju ovaj program. Od 17 učenika u razredu, njih 8 se nalazi na praktičnoj nastavi u Siemens-u, gde dva puta nedeljno uče više o samom proizvodnom procesu u fabrici.Nakon završetka srednje škole, ove mlade osobe će predstavljati kvalifikovane radnike sa većim mogućnostima za zapošljavanje. Dugoročni cilj ove saradnje je da učenici koji pohađaju obrazovni smer bravar-zavarivač prođu praktičnu obuku, sa mogućnošću zaposlenja u Siemens-u”, ističe Ajhlinger.\nKao deo investiranja u lokalnu zajednicu, kompanija je organizovala više inicijativa, među kojima je i Sajam dobavljača.\n“Za nas, ova saradnja će omogućiti dodatna unapređenja u kvalitetu proizvodnje i brzini isporuke. A kompanijama koje postanu naši dobavljači biće omogućeno da podignu kvalitet proizvodnje, prošire kapacitete, otvore nova radna mesta i nova tržišta za svoje proizvode. Na taj način ispunjava se širi cilj projekta, a to je da veći deo dodatne vrednosti ostane u Srbiji, i da se pruži direktan podsticaj razvoju preduzetništva i čitave domaće privrede”, objašnjava generalni director ove kompanije.\nKompanije je učestvovala u realizaciji kapitalnih investicija, na taj način predstavljajući ključnog partnera domaće privrede.\n“Energetska efikasnost ostaje jedan od strateških ciljeva kompanije. Kao deo Siemens-ovog sveobuhvatnog programa enegretske efikasnosti implementiranog na globalnom nivou i zasnovanog na uštedama energije uz pomoć najnovijih tehnologija, Siemens može ponuditi značajan „know-how“, kako bi se ovaj segment dodatno razvio u Srbiji, i iskoristio sav potencijal tržišta u ovom značajnom polju.U oblasti energetske efikasnosti naša kompanija je takođe uvela značajna poboljšanja u fabrici u Subotici. Ova poboljšanja omogućavaju optimizaciju proizvodnje i potrošnje energije, kao i pravilno korišćenje sopstvenih resursa.Poslovanje kompanije Siemens u Srbiji značajno doprinosi razvoju i ekonomskom rastu čitave zemlje.Ostajemo fokusirani na nastavak investicija, rast poslovanja i dalja zapošljavanja”, zaključio je Udo Ajhlinger.\n75 odsto industrijskog otpada koji dolazi kao nusproizvod u proizvodnji se reciklira.\nOd 10 najvećih izvoznika, njih 5 je iz Slobodne zone u Subotici, a na prvom mestu je Simens.\nMesečno se u ovoj fabrici proizvede 180 generatora za vetroelektrane, a od osnovanja proizvedeno oko 18.000 generatora. Region severa Bačke i Potisja ostvario je 2015. godine ukupnu robnu razmenu sa inostranstvom u iznosu veće od milijardu i po dolara što je u odnosu na isti period prethodne godine umanjenje za 5,9 odsto.Od 10 najvećih izvoznika, njih 5 je iz Slobodne zone u Subotici, a na prvom mestu je Simens. Iako bi po obimu proizvodnje treba da bude na petom mestu, Simens nije na listi najvećih izvoznika Srbije, i to zbog načina iskazivanja ostvarene proizvodnje u ovoj fabrici.\nbravar-zavarivač, dualno obrazovanje, Jovana Vukotić, Simens, Udo Ajhlinger, vetrenjače\n← Planeta toplija za jedan stepen\nStefanović: Srbija će da prati šta radi Austrija →


Povećan broj migranata u BiH, više od 100 prešlo granicu u ovoj godini - Vakat.me\nPovećan broj migranata u BiH, više od 100 prešlo granicu u ovoj godini\nU prva dva mjeseca znatno je povećan priliv migranata u Bosni i Hercegovini. Više od 100 ih je samo u ovoj godini prešlo granicu BiH, a prošle godine u istom periodu samo 40, izjavio je za Klix.ba direktor Službe za poslove sa strancima BiH Slobodan Ujić.\nPrema informacijama kojima raspolaže Služba za poslove sa strancima BiH, Mađarska i Hrvatska su zatvorile svoje granice u potpunosti i to je posljednja odluka vlada dviju država.\n“Jedan dio migranata se kreće prema Rumuniji, a tri grupe su već ušle u BiH i završile na našoj teritoriji, stoga smo rekli da postoji mogućnost promjene rute i kretanja migranata prema našoj zemlji. Migranti su već duži vremenski period u Srbiji, to im stvara nervozu i oni će tražiti svaki način da se probiju ka Evropskoj uniji (EU) jer BiH i Srbija definitivno nisu njihove obećane zemlje”, kazao je Ujić.\nKako je pojasnio, tri veće grupe su ušle na teritoriju BiH. Služba za poslove sa strancima BiH ima operativna saznanja da bi migranti mogli početi u većem intenzitetu dolaziti u BiH zbog prethodno navedenih statističkih podataka.\nPojedini organi iz Srbije smatraju kako migranti neće preći granicu BiH, a Ujić kaže da su to dobre vijesti.\nU 17 centara Komesarijata za izbjeglice i migracije Srbije smješteno je 6.700 migranata, od čega je pet centara za azil i 12 prihvatnih centara.\n“Kretanja migranata do sada su bila nepredvidiva i za sada, ova ruta koja vodi preko Srbije funkcionira. Ostaje da se vidi šta će biti u budućnosti. Više od 500 migranata i dalje se nalazi na ulicama u centru Beograda u neadekvatnim prostorima. Pokušavali smo ih ubjediti da ih smjestimo u centre i od januara smo to uspjeli sa 800 migranata. Određeni broj migranata konstantno odbija ući u azilni sistem i proceduru. Srbija je do sada pokazala visok stepen tolerancije, ali u blisko vrijeme morat će se odlučiti – da li će ući sistem ili će se njima baviti drugi organi”, kazao je za Klix.ba glasnogovornik Komesarijata za izbjeglice i migracije Srbije Ivan Mišković.\nMišković smatra da bi lijepo vrijeme moglo ubrzati migracione tokove, ali da su združene snage policije i vojske od jula na granicama te da zbog pojačanih kontrola manji broj migranata ulazi u Srbiju.\n“U narednom periodu neće biti većeg priliva. Mađarska ima samo deset migranata dnevno, kod nas ih je mnogo više. Mislim da nadležna ministarstva iz Srbije komuniciraju s vlastima i ministarstvima iz BiH i da se razmjenjuju podaci koliko je ušlo migranata, kakva su im kretanja i slično. Konkretno, nekoliko ministarstva iz Srbije je zaduženo za pitanja migranata”, kazao je Mišković.


Fondacija Novak Đoković: KORAK PO KORAK DO NJIHOVIH SNOVA - Moja Srbija\nZahvaljujući velikoj podršci, Fondacija Novak Đoković je svakoga dana sve bliža cilju da svoj deci u Srbiji pruži što kvalitetnije rano obrazovanje.\nPočetak radova na vrtiću u selu Stopanja\nRekonstrukcijom vrtića u selu Stopanja, nadomak Trstenika, otvoriće se novih 75 mesta za mališane iz ove okoline. U planu je rekonstrukcija i proširenje zgrade ove ustanove sa ciljem otvaranja tri nove radne prostorije.\nNovi vrtić u opštini Vladimirci\nU toku su radovi na vrtiću u opštini Vladimirci, u kome će biti obezbeđeno mesta za 50 mališana, i zahvaljući tome više neće biti lista čekanja u ovom mestu i okolnim selima.\nBesplatni tablet računari za roditelje Roditelji čija deca pohađaju predškolske ustanove dobili su besplatne tablet računare za potrebe programa „Podrška, ne perfekcija”, koji sprovodi Fondacija Novak Đoković.\n« Predstava Ćelava Pevačica odložena za decembar\nVRNJAČKA BANJA – Apartmani Vasić »


Jadransko brodogradilište: Radnici počeli pripreme za remont - Vijesti.me\nRadnici Jadranskog brodogradilišta Bijela, poslije 62 dana protesta danas su ušli u krug kompanije i počeli pripreme za remont brodova.\nPodsjećamo da je juče postignut dogovor između stečajnog upravnika Žarka Ostojića i predstavnika sindikata Brodogradilišta da se bivšim zaposlenima isplati otpremnina po revidiranom socijalnom programu.\nOstojić je ranije ponudio radni angažman za svih 200 radnika u naredna najmanje četiri mjeseca i povezivanje radnog staža od uvođenja stečaja 30 juna ove godine i za ta dva mjeseca isplatu zagarantovanih plata od 193 eura. Radnicima je predočena suma koja im je opredijeljena za otpremnine , a narednih dana trebalo bi da se utvrditi visina otpremnine za svakog radnika pojedinačno.\nPredsjednik sindikata Brodogradilišta Mladen Krivokapić ističe da preostaje da Vlada na sjednici zakazanoj za četvrtak verifikuje taj predlog i da garancije da će radnicima biti isplaćenedvije i po zaostale plate, povezan radni staž za pet godina, isplaćene otpremnine (sada) po revidiranom socijalnom programu, naknade iz radnog odnosa, kao i uplaćena sredstava u stambeni fond, za koji je radnicimna “odbijano” 2 odsto od mjesečne zarade .\n“Od odgovora Vlade zavisi da li ćemo u petak nastaviti rad ili organizovati adikalnije proteste”, kazao je Krivokapić i istakao da u slučaju negativnog ishoda prekidaju pregovore sa Vladom .\nKrivokapić kaže da su danas provjerili sisteme i alate i da su spremni da počnu brodoremontne radove za nekoliko dana. Ako dobiju garancije Vlade prvo će završiti remont italijanskog broda South River.\nUz olakšanje jer je napravljen prvi korak u pregovorima, bivši radnici Brodogradilišta ipak strepe za budućnost , jer će većina, kada bude završen remont brodova koji su sada u Brodogradilištu ostati bez posla. Postoji mogućnost da radnici budu angažovani na popisu imovine, jer u tome imaju iskustva , jer su njihove komisije to radile na kraju svake poslovne godine.\nMiladin1 3 godine i 2 mjeseca\nDok vam ne promjene status sve ce da vam obecavaju a onda se spremite kuci , jer moraju zavrsavati preuzete obaveze ili slijede penali . I na kraju kad vas puste niz vodu slobodno neka vas gaze po magistrali niste ni prvi ni posljednji koje su izvisili\nNikola55 3 godine i 2 mjeseca\novo je vrhunac svega da postoji mogucnost angazovanja radnika na popisu jer imaju iskustva.Vjerovatno ce trajati popis do penzije.Nelazite narod nego im kazite da ih ceka sudbina radnika Arsenala.


Grad subvencioniše boravak dece na Divčibarama - ePancevo\nVeliki broj dece iz Pančeva ima priliku da za samo 3.000 dinara sedam dana boravi na Divčibarama na čistom vazduhu. To je omogućeno pre svega zahvaljujući lokalnoj samoupravi, jer Grad subvencioniše preostalih 70% vrednosti boravka svakog deteta.\nOvo je samo jedna od mera predviđenih Odlukom Grada Pančeva o finansijskoj porodici sa decom kojom se roditeljima olakšava da svojoj deci pruže priliku da borave svake godine na planini. Po regresiranoj ceni svake godine oko 3.600 dece boravi na Divčibarama, a čak 400 njih potpuno besplatno.\nGrad Pančevo kao odgovorna lokalna samouprava koja brine o potrebama svojih stanovnika, a naročito o potrebama najmalađe populacije, pre svega o zdravom životu dece, obezbeđuje već više decenija organizovan boravak dece u pančevačkom dečjem odmaralištu na Dičibarama. Objekat odmarališta raspolaže dovoljnim kapacitetima, jer mesečno može da boravi oko 100 dece sa potrebnim brojem vaspitača, nastavnika, animatora, rekreatora, a za svaku smenu se posebno organizuje i prisustvo lekara i medicinske sestre koji brinu o zdravlju dece. Godišnje se organizuje oko 45/46 smena u kojima boravi oko 3.600 dece. Objekat je moderan i zadovoljava uslove kvalitetnog boravka dece, s obzirom da se svake godine iz budžeta grada planiraju znatna sredstva za tekuće održavanje i investiciono ulaganje kao i za nabavku nove opreme.\nOdlukom o finansijskoj podršci porodici sa decom, pored ostalih prava, propisano je i pravo na regresiranje troškova dece u odmaralištu na Divčibarama, kojim upravlja Javno preduzeće „Urbanizam“ Pančevo. Ovo pravo ostvaruju deca predškolskog i osnovnoškolskog uzrasta i to deca koja su upisana u ustanove koje se nalaze u mreži vrtića, odnosno u mreži osnovnih škola, deca članovi sportskih udruženja uzrasta do 15 godina (članovi Sportskog saveza Pančevo) i polaznici Regionalnog centra za talente „Mihajlo Pupin“ Pančevo.\nIzuzetno od prava na delimično regresiranje, pravo na potpuno regresiranje odnosno na besplatan boravak u odmaralištu na Dičibarama imaju deca bez roditeljskog staranja, deca sa smetnjama u razvoju i deca čiji su roditelji korisnici novčane socijalne pomoći. Pratioci dece sa smetnjama u razvoju takođe borave besplatno, a i polaznici Regionalnog centra za talente. Pravo na besplatan boravak ostvari prosečno oko 400 dece svake godine.\nU budžetu grada se za ovako regresiran boravak dece u proseku godišnje planiraju sredstva u iznosu od oko 43 miliona dinara, a od uplate roditelja za troškove regresiranog boravka dece u odmaralištu na Divčibarama oko 10 miliona dinara, a što sve ukupno sa sredstvima za zarade zaposlenih iznosi 55 miliona dinara. Visina troškova boravka dece u odmaralištu – odnosno učešća roditelja u troškovima već više godina nije menjana i ona iznosi 3.000 dinara po detetu, a roditelji ovaj trošak mogu da izmire u tri mesečne rate.\nImajući u vidu način na koji grad Pančevo stvara mogućnosti za ovako organizovan boravak dece u odmaralištu na Divčibarama, a naročito imajući u vidu značajna sredstva koja se obezbeđuju u budžetu grada za regresiranje troškova boravka dece u odmaralištu i funkcionisanje samog objekta, a kojima se sa troškovima ne opterećuju roditelji dece, može se reći da je grad Pančevo jedinstven grad u Srbiji koji na ovakav način regresira boravak dece u prirodi.


Veliki protesti u Albaniji zbog ubistva mladića\nViše stotina Albanaca izašlo je na ulice zbog policijskog ubistva 25-godišnjeg Klodijana Raše koji je prekršio noćni policijski čas i nije se zaustavio na zahtev policije.\nDemonstranti, koji su prekršili zabranu okupljanja više od 10 osoba, ubrzo su se sukobili sa policijom. Bacali su kamenice na policajce i na zgrade Vlade, Ministarstva unutrašnjih poslova i Skupštine Tirane.\nPokušali su i da upadnu u kompleks Vlade u kojem je kabinet premijera Edija Rame, ali ih je policija rasterala suzavcem.\nPredstavnik policije u Tirani izjavio je da je najmanje devet policajaca povređeno i da su demonstranti oštetli nekoliko policijskih vozila.\nDemonstranti tvrde da protest nije politički, ali su se među okupljenima mogle videti i pristalice opozicije. Na jednom od snimaka se vidi kako su demonstranti zapalili i srušili okićenu jelu.\nPolicija je saopštila da je devet njenih pripadnika povređeno u sukobima. Mediji navode da su povređeni demonstrant i novinar, i da su parkirana policijska vozila oštećena.\nProtesti su izbili nakon što je u noći s ponedeljka na utorak 25-godišnji Klodijan Raša ubijen iz vatrenog oružja pošto nije reagovao na naredbu policije da stane. Demonstranti su uzvikivali „Rama, odlazi“ i „Ja sam Klodijan“.